Google Drive, Η Google μειώνει την τιμή του 1TB στα 9.99$ | Techblog.gr\nΠέμπτη, 13/03/2014 · Κώστας Βασιλόπουλος Google Google Drive\nΗ Google μειώνει δραστικά την τιμή μηνιαίου κόστους στην υπηρεσία αποθήκευσης αρχείων στο cloud, Google Drive. Ο χρήστης ξεκινάει με δωρεάν λογαριασμό και 15GB στην διάθεσή του, αλλά πλέον με 1,99$(δολάρια Αμερικής) τον μήνα μπορεί να έχει 100GB, αρκετά μεγάλη έκπτωση από την προηγούμενη τιμή στα 4,99$. Πιθανώς το μεγαλύτερο δέλεαρ είναι το 1TB που από 49.99$ έπεσε στα 9.99$.\nΌτι πακέτο αγοράσετε για το Google Drive μπορεί να χρησιμοποιηθεί και σε άλλες υπηρεσίες της Google, όπως το Gmail και το Google+ Photos.\nΗ Google “χτυπάει” δυναμικά τον ανταγωνισμό. Συγκριτικά στα 100GB τον μήνα το Dropbox κοστίζει 9.99$, ενώ το OneDrive της Microsoft και το Box είναι στα 5$.\nΕσείς χρησιμοποιείτε υπηρεσίες αποθήκευσης στο Cloud; Ναι ή όχι, και για ποιους λόγους;\nΣύννεφο και μόνο σύννεφο.\nδεν υπάρχει απολύτως τίποτα στον/στους σκληρούς μου ή στις φορητές συσκευές μου.\nΔουλειά, προσωπικά, φωτογραφίες, πολυμεσικά, όλα βρίσκονται στο drive!\nΤην πάτησα μια, δεν την ξαναπατάω.\nΤο συνιστώ σε όλους. Ένα λιγότερο άγχος!\nδεν ξερω ακομα πως το λειτουργο ειτε αυτο ειτε το dropbox ;ρ\nΧρησιμοποιώ τα 25gb του dropbox που μου έδω σε η HTC με την αγορά ενός desire x .\nΑπλό ανέβασμα αρχείων ,όταν βαριέμαι να βάλω usb.\nΔεν εμπιστέυομαι σημαντικά αρχεία,αν κι έχω μερικά αντίγραφα κι εκεί!\nΧωρίς να θέλω να κάνω διαφήμιση αλλά τέτοιες cloud λύσεις πάνε παρέα πάντα με service/προγράμματα τύπου Boxcryptor, και έχεις το κεφάλι σου ήσυχο.\nΤο προτιμώ γιατί μπορώ να έχω οποιοδήποτε αρχείο οπουδήποτε αρκεί να έχει ίντερνετ.\nΈχω τις φωτογραφίες και τα βίντεο αλλά και έγγραφα από την δουλειά κρυπτογραφημένα σε εικονικό σκληρό και με την επαλήθευση σε δύο βήματα δεν ανησυχώ για τίποτα. Άσε που και κάτι να πάθει ο υπολογιστής, τα κατεβάζω και τα έχω πίσω. Αποτελεί την τέλεια λύση!\nΜε τα 13 GB που μου παρέχει το onedrive για τις φωτο μου ειμαι ευχαριστημένος … Καινειναι και δωρεαν …! Αλλα πολύ καλή,η προσφορά της google !\nΒασικά δεν αναφέρεται στο άρθρο αλλα η Microsoft έδωσε σε ολες τις συσκευές με wp8 και w8 τα 100 gb δωρεάν!\n@Sot11 αυτο το είχα ακουσει κ εγώ … Και είχα διαβάσει κάπου ότι θα στείλει μήνυμα σε όλους τους χρηστές για να τους ενημερώσει … Δεν ενημερώθηκα ποτε …! Ισχύει ακομα ή προσφορά ξέρεις ;;\n@Rapid0s +1 χωρίς encryption δεν ανεβάζουμε τπτ στο σύννεφο (εξαιρείτε το mega που έχει ενσωματωμένο)\nβεβαία τουλάχιστον ενα 10 mbps upload speed χρειάζεται, αλλιώς είναι σαν να κάνεις αγώνες ταχύτητας με σαλιγκαρια\nG Drive και αντε γεία ανταγωνισμός\nαπο τη πρώτη μερα που εμφανίστηκε το φόρτωσα πρώτα τα 5 γίγα που έδινε και τώρα τα 15. πλέων λόγο εργασίας σχεδόν έχω καταργήσει το office. Google Doc, exel, φορμες, φωτο, γίνετε χαμός, Παιδιά είτε θέλετε μερικοι είτε δέν θέλετε Η είτε και καλά πιστέυετε ότι τα πρωσοπικά σας δεδομένα πάνε στο FBI, Η ουσία είναι μία, Google + Android + υηρεσίες google σου κάνουν έυκολη την ζωή.\nΌλα πλέων <> λειτουργούν αρμονικά στον υπολογιστή σου, στον chorme, στο picasa, στους google maps, στο google+, στην αναζήτηση, και όλα μαζί μέσα και στο κινητό σου με το πράσινο ρομποτάκι.\nΞέρω τώρα θα βγείτε και θα πέιτε (Άντε ρε G FUN BOY φύγε απο εδώ)\nΠεριμένω όποιος το πέι να μου αναλύσει γιατί όχι ??\nΝα σημειώσουμε επίσης ότι οι παλιοί συνδρομητές του Google Drive (κι εγώ) που έχουν Legacy Plan πληρώνουν 5$ το χρόνο για 30GB που είναι ακόμα καλύτερη τιμή !!\nΕχω κανει μια συνδορμη στο hubic 10 € για 10 ΤΒ αλλα η ταχυτητες ειναι απελπιστικές,οποτε με βλεπω για google drive (ή amazon glacier storage για καποια απο τα δεδομενα μου).\nΜου γεννηθηκαν ομως καποιοι προβληματισμοί :\n– Καποιος φιλος ανεφερε για encryption, διαβασα οτι πλεον η google το κανει μονη της.Ειναι αρκετο ή χρειαζεται και καποιο εξωτρικο εργαλειο?.Αν ξερει καποιος τετοια προγραμματα ας τα αναφερει ,κατα προτιμηση τα free software αν υπάρχουν.\n-Τι συμβαινει με τα αρχεια μουσικης ή video ? Ειναι ασφαλή εκει ή θα υπαρχει θεμα με εταιριες δικαιωματων και αλλες παρομιες υπηρεσιες.Προφανως μιλαω για προσωπικο αρχειο και οχι για διαμοιρασμό αρχείων με άλλους.\nΑν ξερει καποιος ας μας δωσει τα φωτα του\nΑπό το 2010 χρησιμοποιώ Dropbox και κάθε φωτογραφία και έγραφο ανέβει αυτόματα. Galaxy s4 note 10.1 και 3 p1 είναι παντού. Το cloud μου έλυσε τα χέρια.\nΕίμαι μεταξύ του Google Drive και του Dropbox.\nΥπερτερεί κάποιο έναντι του άλλου(από τεχνικής ή άλλης πλευράς) ή είναι καθαρά θέμα ποιο σε βολεύει ή σε ποιο έχεις περισσότερο χώρο διαθέσιμο??\nΥπόψιν το gDrive ότι δεν του αρέσει πχ ύποπτα .exe , cracks , τσόντες τα διαγράφει χωρίς προειδοποίηση\nΠαιδιά το google drive ΕΧΕΙ ΤΟ ΔΙΚΑΙΩΜΑ να διαβάσει-τροποποιήσει-αντιγράψει-διαμοιράσει τα αρχεία σου.το dropbox όμως όχι…εγω εχω πολυ σημαντικα έγραφα στο dropbox αλλα και πάλι ανυσηχώ..\nΕπίσης το gDrive παρουσιάζει διάφορα προβλήματα στο συγχρονισμό\n– Τα διεγραμμένα πιάνουν χώρο από τα GB\n– Τα αρχεία με μεγάλο ή αλαμπουρνέζικο filename δεν συγχρονίζονται\n– ο φάκελος gDrive συχνά αδυνατεί να διαγραφεί ή να αλλάξει path\n– Αν το έχεις σε 2 PC τα ξανακατεβάζει εξ ολοκλήρου από το internet τρώγοντας άπειρο bandwidth\n– H mobile εφαρμογή είναι πολύ πιο φτωχή από του dropbox.\nΣε γενικές γραμμές το dropbox είναι πολύ πιο αξιόπιστο για backup και online edit\nΤο gDrive είναι καλύτερο στις δυνατότητες διαμοιρασμού και αλληλοσύνδεσης με gmail, g+, android κτλ\nΠροσέξτε τι ανεβάζετε στο “σύννεφο”! Τα αρχεία αυτά αποθηκεύονται σε servers και ως γνωστόν οι servers των εταιριών είναι η νούμερο 1 λεία των hackers, καθώς εκεί συγκεντρώνονται μεγάλοι όγκοι προσωπικών δεδομένων πολλών χρηστών που μπορεί να έχουν “ζουμερά” στοιχεία πχ κωδικοί πρόσβασης, κωδικοί πιστωτικών, “τολμηρό” προσωπικό ή μη υλικό, σημαντικά έγγραφα υπαλλήλων σε μεγάλες επιχειρήσεις και πολλά άλλα.\nΕγκυκλοπαιδικά μόνο το Dropbox πέρισυ δέχθηκε επίθεση και έχασε δεδομένα χρηστών.\nΗ Google τουλαχιστον δεν έχει δώσει δικαιώματα για επίθεση στους server της. Δεν ξέρω τους όρους χρήσης του Drive καθώς δεν το χρησιμοποιώ ιδιαιτέρως. Πέρισυ άνοιξα Drive μόνο και μόνο για τα Google Docs που με βολεψαν πάρα πολύ. Προσωπικά χρησιμοποιώ περισσότερο το Box. Δεν είναι όπως το Dropbox, αλλά έχει πολλά καλά στοιχεία. Ασε που έχω δωρεάν 50GB αποθηκευτικού χώρου λόγω της Sony! 😉\nΧρησιμοποιώ gdrive για την δουλειά μου και dropbox (50gb δωρεάν, δωράκι samsung) για την μεταφορά των φώτο του κινητού άμεσα στους υπολογιστές μου.\nΤραπεζικούς κωδικούς και ευαίσθητα δεδομένα δεν ανεβάζω. Αυτά που ανεβάζω θεωρώ ότι δεν ενδιαφέρουν κανένα.\nΈχω και Google Drive και Dropbox. Το Drive είναι τέλειο αλλά αν αποθηκεύσεις. exe και γενικά κάθε ειδους προγράμματα έχεις θέμα, τι πιο πιθανό είναι να μην σου ξαναδουλέψουν


Πόσο συχνά πρέπει να βάζεις αντηλιακό (και όσα πρέπει να ξέρεις για αυτό) | Dutchesss Daily\nΠΟΣΟ ΣΥΧΝΑ ΠΡΕΠΕΙ ΝΑ ΒΑΖΕΙΣ ΑΝΤΗΛΙΑΚΟ (ΚΑΙ ΟΣΑ ΠΡΕΠΕΙ ΝΑ ΞΕΡΕΙΣ ΓΙΑ ΑΥΤΟ)\nΖωή Πατσιώλη Σάββατο 18 Ιουνίου 2016\nΜάλλον καθυστερημένα, το αντηλιακό έχει μπει πλέον όχι μόνο στην τσάντα θαλάσσης μας, αλλά και στο καθημερινό νεσεσέρ μας. Πόσο καλά ενημερωμένοι είμαστε όμως για αυτό;\nΣτην ιστοσελίδα του, το Ίδρυμα για τον Καρκίνο του Δέρματος (Skin Cancer Foundation), εξηγεί πως «δύο είδη υπεριώδους ακτινοβολίας, η UVA και η UVB, βλάπτουν το δέρμα, προκαλώντας πρόωρη γήρανση και αυξάνοντας τον κίνδυνο του καρκίνου του δέρματος». Η UVB ακτινοβολία προκαλεί εγκαύματα και ενοχοποιείται για τον καρκίνο του δέρματος, ενώ η UVA εισχωρεί στα χαμηλότερα στρώματα του δέρματος και καταστρέφει τον συνδετικό ιστό κάτω από την επιδερμίδα, προκαλώντας φωτογήρανση (αν και νέες επιστημονικές έρευνες δείχνουν ότι και η UVA συντελεί στην πρόκληση καρκίνου του δέρματος).\nΟ δείκτης SPF (Sun Protection Factor) συμβολίζει τον βαθμό προστασίας που προσφέρει το αντηλιακό από την ακτινοβολία UVB. Πολλαπλασιάζοντας τον δείκτη SPF με τα λεπτά που χρειάζονται για να προκληθεί έγκαυμα αν δεν υπάρχει αντηλιακή προστασία, προκύπτει ο συνολικός χρόνος που μπορεί κανείς να εκτεθεί στον ήλιο χωρίς να καεί, αν έχει βάλει αντηλιακό με τον συγκεκριμένο δείκτη προστασίας.\nΑν για παράδειγμα κάποιος έχει αντοχή στον ήλιο 10 λεπτά (πριν αρχίσει να κοκκινίζει), βάζοντας αντηλιακό με δείκτη προστασίας 15, θα έχει 10 x 15 = 150 λεπτά προστασίας από τις ακτίνες UVB. Αυτό ωστόσο είναι μια αρκετά θεωρητική προσέγγιση, καθώς στην πραγματικότητα ο χρόνος αυτός επηρεάζεται και από άλλους παράγοντες.\nΤα αντηλιακά ευρέος φάσματος (broad spectrum) προστατεύουν και από τις ακτίνες UVA.\nΠόσο συχνά πρέπει να επαναλαμβάνουμε την επάλειψη αντηλιακού στο δέρμα μας;\nΑυτό φυσικά εξαρτάται από την έκθεσή μας στον ήλιο και από τον τύπο δέρματός μας. Όπως τονίζει πάντως το Skin Cancer Foundation, «κανένα αντηλιακό, άσχετα από τον δείκτη προστασίας του, δεν αναμένεται να είναι αποτελεσματικό για περισσότερο από δύο ώρες χωρίς επανάληψη». Παράλληλα, είναι σημαντικό να γίνεται εκ νέου επάλειψη αμέσως μετά το κολύμπι, το σκούπισμα με πετσέτα ή την έντονη εφίδρωση.\nΜερικά σημαντικά ακόμα πράγματα για το αντηλιακό και την ηλιακή ακτινοβολία:\n- Το αντηλιακό πρέπει να εφαρμόζεται στο δέρμα 30 λεπτά πριν από την έκθεση στον ήλιο\n- Είναι σημαντικό να απλώνεται σε ικανοποιητική ποσότητα και ομοιόμορφα στο δέρμα, ώστε να είναι αποτελεσματικό.\n- Η ηλιακή ακτινοβολία αντανακλάται από την άμμο (όπως επίσης από το νερό, το χιόνι ή τον πάγο), οπότε η ομπρέλα δεν παρέχει πλήρη κάλυψη από αυτή.\nΑΝΤΗΛΙΑΚΑ ΔΕΙΚΤΗΣ ΠΡΟΣΤΑΣΙΑΣ


Ποδοσφαιριστής στην Κόρινθο άφησε την τελευταία του πνοή στο γήπεδο - ΚΑΛΑΒΡΥΤΑ - NEWS\nHome ΚΟΡΙΝΘΙΑ news Ποδοσφαιριστής στην Κόρινθο άφησε την τελευταία του πνοή στο γήπεδο\n9/25/2017 07:48:00 π.μ.\nΈνας ποδοσφαιριστής ερασιτεχνικής ομάδας της Κορινθίας, έχασε σήμερα το απόγευμα την ζωή του σε ηλικία 32 ετών.\nΕιδικότερα, σύμφωνα με την Αστυνομία, κατά τη διάρκεια του ποδοσφαιρικού αγώνα μεταξύ των ομάδων Λυκοποριάς - Προόδου Αγίου Βασιλείου, που διεξαγόταν στο γήπεδο του Δερβενίου, ο παίκτης της Λυκοπορίας αισθάνθηκε αδιαθεσία και κατέρρευσε στον αγωνιστικό χώρο.\nΑμέσως του παρασχέθηκαν οι πρώτες βοήθειες και στη συνέχεια μεταφέρθηκε στο κέντρο υγείας στην Ακράτα. Εκεί, παρά τις προσπάθειες των γιατρών κατέληξε. Όσον αφορά στα αίτια του θανάτου, αναμένεται το αποτέλεσμα της ιατροδικαστικής εξέτασης.\nTags ΚΟΡΙΝΘΙΑ news


Κορωνοϊός Κρούσματα κορωνοϊού Διαγνωστικά τεστ\n16/07/2020, 17:04 2\nΜια ευγενική επισήμανση\nΟ αρθρογράφος παρέλειψε να αναφέρει ότι μέσα σε δύο εβδομάδες έχουμε διπλασιασμό του δείκτη R0. Σε μια περίοδο με χαμηλή μεταδοτικοτητα του ιού εμεις καταφέραμε να τον διπλασιασουμε. Σαφώς και είναι χαμηλός, όπως τον παρουσιάζουν, αυξάνεται όμως ραγδαία.\nAπό 0.3 πήγε 0.4 , αλλά άνοιξαν πολλά και δεν ξέρω πως φέρονται οι τουρίστες και αν το επιρεάζουν. Οσο παραμένει κάτω από 1 όλα καλα, πρέπει να κολλήσουν και μερικοί , κυρίως μεταδότες , που θα βοηθήσει το χειμώνα .


Εξετάζεται παράταση για τα αυθαίρετα και τα αδήλωτα τετραγωνικά\nΤην παράταση για τη δήλωση αυθαιρέτων και των αδήλωτων τετραγωνικών μετά τις 30 Ιουνίου 2020 εξετάζει το υπουργείο Περιβάλλοντος.\nΟι ιδιοκτήτες με μεγάλες πολεοδομικές παραβάσεις (κατηγορία 5) έχουν τη δυνατότητα υπαγωγής των ακινήτων έως τις 30Ιουνίου 2020. Λόγω των μέτρων για τον κορονοϊό όμως, όλα παραμένουν ανοιχτά σχετικά με ενδεχόμενη παράταση. Το υπουργείο ωστόσο παραμένει διστακτικό καθώς υπάρχει ακόμη αρκετός χρόνος για να εξεταστεί.\nΥπενθυμίζουμε τι ισχύει για τα αυθαίρετα μετά την καταληκτική ημερομηνία:\nγια τις αυθαιρεσίες κατηγορίας 5 προβλέπονται κατεδαφίσεις\nγια τις υπόλοιπες κατηγορίες αυθαιρεσιών προβλέπεται αύξηση του προστίμου κατά 20% το πρώτο έτος και για κάθε επόμενο θα επιβαρύνονται με επιπλέον 5%\nΣε δεύτερη φάση, πρόκειται να μπει σε εφαρμογή η Ηλεκτρονική Ταυτότητα Κτιρίου.\nΠαράταση δήλωσης τετραγωνικών\nΤο ίδιο ισχύει και για την προθεσμία δήλωσης των τετραγωνικών στους Δήμους. Να θυμίσουμε ότι έχει ήδη δοθεί παράταση της προθεσμίας για τις 30 Ιουνίου 2020. Το υπουργείο Εσωτερικών παρόλα αυτά εξετάζει το ενδεχόμενο να δοθεί επιπλέον παράταση.\nΟι ευνοϊκές ρυθμίσεις τακτοποίησης αυθαιρέτων μέχρι 30 Ιουνίου 2020


Pick: Ούτε ο παλιόφιλος δεν τον σώζει - 12x Online\nPick: Ούτε ο παλιόφιλος δεν τον σώζει\nΝάπολι – Γιουβέντους (13/2/2021, 19:00), Ιταλία Σέριε Α\nΔυσοίωνο μοιάζει το μέλλον του Γκατούζο στον πάγκο της Νάπολι, η οποία φιλοξενεί τη Γιουβέντους στο σημαντικότερο ματς του σημερινού μενού της Α’ Ιταλίας.\nΚόντρα στον παλιόφιλο\nΟι «παρτενοπέι» βιώνουν έντονη κρίση, η οποία έγινε ακόμα πιο έντονη μετά τον αποκλεισμό στο Κύπελλο την Τετάρτη, όταν και ηττήθηκε 3-1 στην έδρα της Αταλάντα. Μάλιστα, ο πρόεδρός τους, Αουρέλιο Ντε Λαουρέντις, αποχώρησε από το γήπεδο στην ανάπαυλα του αγώνα, όντας απογοητευμένος από την απόδοση της ομάδας του.\nΤην ίδια ώρα, ο τεχνικός Γκατούζο βρίσκεται στα… σχοινιά και το σημερινό ματς φαντάζει ως το τελευταίο του «χαρτί» για να αντιστρέψει το κλίμα. Ο «Ρίνο» ξεκαθάρισε ότι δεν τον απασχολούν τα σενάρια, αλλά η… ψυχούλα του το ξέρει.\nΣήμερα θα βρει απέναντί του έναν παλιόφιλο, τον προπονητή των «μπιανκονέρι», Αντρέα Πίρλο, με τον οποίο διατηρεί εξαιρετική σχέση, καθώς συνυπήρξαν για πολλά χρόνια στη Μίλαν και την εθνική Ιταλίας.\nΕίναι χαρακτηριστική η προ 20ημέρου δήλωσή του σχετικά με τη σχέση των δύο ανδρών: «Ο Πίρλο έχει φάει πιο πολλές σφαλιάρες από μένα παρά από τον πατέρα του!». Να θυμίσουμε ότι στις 20 Ιανουαρίου η «Γηραιά Κυρία» επικράτησε 2-0 της Νάπολι στον τελικό του Σούπερ Καπ.\nΕπίσης, υπάρχει ένα παράδοξο, καθώς το ματς του πρώτου γύρου του πρωταθλήματος μεταξύ των δύο ομάδων δεν έχει διεξαχθεί ακόμα, αφού είχε εξαιτίας των κρουσμάτων κορωνοϊού στους «παρτενοπέι». Αρχικά, η πειθαρχική επιτροπή δικαίωσε τη Γιουβέντους, που πήρε το ματς στα… χαρτιά, ωστόσο οι Ναπολιτάνοι κατέθεσαν έφεση και δικαιώθηκαν.\nΑγωνιστικά, οι γηπεδούχοι έχουν να αντιμετωπίσουν τα προβλήματα των απουσιών των δύο βασικών στόπερ Μανωλά (19 συμ.) και Κουλιμπαλί (15 συμ.), αλλά και του έμπειρου φορ Μέρτενς (13/4).\nΤην ίδια ώρα, η Γιούβε έχει βρει τα πατήματά της κι έρχεται από την πρόκριση στον τελικό Κυπέλλου, αφού προσπέρασε το εμπόδιο της Ίντερ.\nΚαταρρακωμένο το ηθικό των παικτών της Νάπολι, με τον προπονητή Γκατούζο να βρίσκεται με το ένα πόδι εκτός ομάδας. Δεν θα τον… σώσει ο παλιόφιλος Πίρλο και η Γιουβέντους. Το διπλό σε απόδοση 1,98 στη Novibet.\nPick: Δόκτωρ Τζέκιλ και μίστερ Χάιντ ο Απόλλων - 12x Online 13 Φεβρουαρίου, 2021 At 10:37 πμ\n[…] Pick: Ούτε ο παλιόφιλος δεν τον σώζει […]\nΗ ώρα της Τορίνο! - 12x Online 13 Φεβρουαρίου, 2021 At 11:42 πμ\n[…] υποδέχεται την φορμαρισμένη Τζένοα (16:00). Σε ένα από τα τρία ματς που ανοίγουν σήμερα (13/02) την αυλαία στη Serie A. Κι έχει […]


(Ανακατεύθυνση από Νικηφόρος Α' Κομνηνός Δούκας)\nO Νικηφόρος Α΄ Κομνηνός Δούκας (1240 - 1297) ήταν Δεσπότης της Ηπείρου από το 1267/68 έως το 1297. Η Ήπειρος βρίσκονταν τότε μεταξύ των ιταλικών κρατών και της Βυζαντινής Αυτοκρατορίας και οι δύο ήθελαν να την εντάξουν στη σφαίρα της επιρροής τους.\nΟ Νικηφόρος ήταν ο μεγαλύτερος γιος του Δεσπότη Μιχαήλ Β΄ Κομνηνού Δούκα και της Θεοδώρας Πετραλίφαινας. Το 1256 παντρεύτηκε την εγγονή του Αυτοκράτορα της Νίκαιας Ιωάννη Γ΄ Δούκα Βατάτζη, Μαρία. Το 1258 όμως η Μαρία πέθανε.\nΤα επόμενα χρόνια ο Νικηφόρος συμμετείχε στις συγκρούσεις του πατέρα του με τον Μιχαήλ Η΄ Παλαιολόγος και κατά την Μάχη της Πελαγονίας, από κοινού υποχώρησαν πριν την έναρξή της. Αμέσως μετά η Ήπειρος καταλήφθηκε προσωρινά από τις δυνάμεις της Νίκαιας και ο ίδιος μαζί με τον πατέρα του βρήκε καταφύγιο στην Ιταλία, όπου ο βασιλιάς Μαμβρέδος της Σικελίας, του προσέφερε τμήματα ενόπλων προς ενίσχυση των μελλο


Live streaming η συνέντευξη Τύπου του Πέδρο Μαρτίνς - Sputnik Ελλάδα\n12:22 07 ΑΥΓΟΥΣΤΟY 2020\n16:24 20.08.2019 (ΕΝΗΜΕΡΩΘΗΚΕ 17:02 20.08.2019) Λήψη σύντομου url\nΟ Ολυμπιακός την Τετάρτη στις 22:00 υποδέχεται στο «Καραϊσκάκης» την ρωσική Κράσνονταρ για το πρώτο ματς των δύο ομάδων για τα πλέι οφ του Champions League και αυτή τη στιγμή ο Πορτογάλος προπονητής των Πειραιωτών μιλάει για τη μονομαχία τους.\nΟ Ολυμπιακός απέκλεισε στον τρίτο προκριματικό γύρο την Μπασακχεσίρ και η Κράσνονταρ άφησε εκτός την Πόρτο και τώρα οι δύο ομάδες βρίσκονται ένα βήμα μακριά από τους χρυσοφόρους ομίλους.\nΤελείωσε η συνέντευξη Τύπου\nΤελευταία ερώτηση: Υπάρχει σκορ που δίνει πλεονέκτημα;\n«Φυσικά να κερδίσουμε και χωρίς να δεχθούμε γκολ. Η πρόκριση θα κριθεί σε δύο παινχίδια και το έδειξε αυτό η Κράσνονταρ στον προηγούμενο γύρο. Έχασε το πρώτο αλλά κέρδισε εκτός έδρας και πέρασε. Θέλουμε αύριο με τον κόσμο μας να νικήσουμε. Ότι και να γίνει αύριο δεν θα έχει τελειώσει κάτι. Η πρόκριση κρίνεται σε δύο ματς».\nΕρώτηση: Η Κρασνοντάρ έχει περισσότερα επίσημα ματς αλλά και ένα σχόλιο για τον Μπλατ...\n«Ευχομαι να νιώσει σύντομα καλύτερα και να επιστρέψει σε αυτό που αγαπάει. Τον έχει ανάγκη η ομάδα και το μπάσκετ. Του στέλνω μια θερμή αγκαλιά. Η Κράσνονταρ δεν είναι έμπειρη στην Ευρώπη σε σχέση με τον Ολυμπιακό, αλλά οι παίκτες της έχουν εμπειρία. Δεν θεωρείται άπειρη. Θα είμαστε πολλοί συγκεντρεωμένοι και προσεκτικοί. Είναι μοιρασμένες οι πιθανότητες. Τίποτα δεν έχει κριθεί εάν δεν παιχθούν και τα δύο ματς»\nΕρώτηση Ρώσου δημοσιογράφου: Τι έχει φέρει στην ομάδα ο Βαλμπουενά;\n«Στην Πορτογαλία λέμε όσο μεγαλώνεις βελτιώνεσαι. Είναι ένας πάρα πολύ ποιοτικός παίκτης»\nΕρώτηση στον Τσιμίκα: Θα αντιμετωπίσεις τον Σουλεϊμάνοφ, πόσο σε επηρεάζει το όριο των καρτών. Το σκέφτεσαι να χάσεις τη ρεβάνς;\n«Κοιτάω κάθε ματς ξεχωριστά. Εξαρτάται από μένα και πόσο συγκεντρωμένος θα είμαι. Για να είμαι εγώ καλός θα πρέπει να είναι και η ομάδα. Βλέπω κάθε αντίπαλο ξεχωριστά. Εδωσα τα πάντα για την ομάδα στα προηγούμενα ματς απέναντι στους δύο καλύτερους και νικήσαμε».\nΕρώτηση Ρώσου δημοσιογράφου: Από 1 ως 10 , πόσο εκτιμά την έκπληξη της Κράσνονταρ εναντίον της Πόρτο; Ποιους παίκτες έχει ξεχωρίσει και εκτιμά από τη Κράσνονταρ;\nΟ Πέδρο Μαρτίνς είπε: «Δεν θα ήθελα να βάλω βαθμό. Γνωρίζω την Κράσνονταρ και την Πόρτο και μετά το πρώτο ματς εσωτερικά έλεγα πως τίποτα δεν έχει τελειώσει. Η Κράσνονταρ έχει μια πολύ ποιοτική ομάδα. Είναι στο σύνολο καλή ομάδα, δεν οφείλεται σε μεμονωμένους ποδοσφαιριστές. Είναι ομάδα με ποιότητα και υψηλό επίπεδο και μπορεί να κάνει ζημιά στον οποιοδήποτε».\nΕρώτηση στον Τσιμίκα: Πόσο βοηθάει ο κόσμος και πόσο δύναμη δίνει;\n«Όταν ξεκινάει το ματς ξεχνάς τα πάντα. Βλέπεις όλον τον κόσμο να φωνάζει και να τραγουδάει για την ομάδα. Δεν υπάρχει κανένας πόνος και δίνεις τα πάντα. Είσαι 100% συγκεντρωμένος και μόνος στόχος είναι η νίκη»\nΕρώτηση: Ομάδα που κερδίζει αλλάζει;\nΟ Πέδρο Μαρτίνς απάντησε: «Δεν συμφωνώ με αυτό. Υπάρχουν πολλά πράγματα που επηρεάζουν τον αγώνα. Θέλουμε να διατηρήσουμε τη καλή φόρμα. Δεν θα πω κάτι για την 11άδα. Μπορεί κατά τη διάρκεια της εβδομάδας να δείξει ένας παίκτης κάτι καλύτερο σε σχέση με άλλον. Εξαρτάται και από τον αντίπαλο».\nΕρώτηση: Ποιες είναι οι ομοιότητες και το όπλο του Ολυμπιακού με την Κράσνονταρ;\nΟ Πέδρο Μαρτίνς απάντησε: «Η ομοιότητα των αντιπάλων μας είναι ότι διεκδικούν τν τίτλο στη χώρα τους. Είναι ομάδες - ηγέτες. Η Κράσνονταρ είναι καλή στις αντεπιθέσεις και έχει καλή κατοχή μπάλας. Εχει πετύχει πολλά γκολ με αυτό τον τρόπο. Ποιοτική ομάδα και κυρίαρχος στον αγωνιστικό χώρο. Θα πρέπει να είμαστε καλοί στην κατοχή και την κυριαρχία. Οπλο μας είναι η έδρα και ο κόσμος μας. Οι παίκτες γνωρίζουν τη σημασία του αγώνα και θέλουν να μπουν στους ομίλους».\nΈχουν βοηθήσει πολύ οι δύο προκρίσεις. Σημαντικός παράγοντας είναι πως έχουμε κρατήσει τον ίδιο κορμό και τον ίδιο προπονητή. Ο καθένας μας ξέρει το τι θέλει ο προπονητής. Πιστεύω πως είναι πολύ σημαντικό.\nΕρώτηση: Πόσο αλλάζει η τακτική προσέγγιση του Ολυμπιακού αφού παίζει εντός έδρας;\nΌχι δεν θα αλλάξει. Σας θυμίζω πως και πέρυσι παίξαμε με την Μπέρνλι πρώτο ματς εντός. Δεν θα αλλάξουμε κάτι. Νομίζουμε πως τα χαρακτηριστικά του γύρου αυτού είναι πολύ όμοια με την Μπασακσεχίρ. Η πρόκριση άλλωστε κρίνεται στα δύο ματς\nΌλα έτοιμα για τη συνέντευξη Τύπου\nΟι Πέδρο Μαρτίνς και Κώστας Τσιμίκας θα μιλήσουν για τους Πειραιώτες\nΚαλησπέρα σας, μαζί θα παρακολουθήσουμε τη συνέντευξη Τύπου του Ολυμπιακού ενόψει Κράσνονταρ


Στη δημοσιότητα βίντεο με αστυνομικούς να πυροβολούν επίδοξο τζιχαντιστή | Star.gr\nΣτη δημοσιότητα βίντε�� με αστυνομικούς να πυροβολούν επίδοξο τζιχαντιστή\nΟ νεαρός αρνήθηκε να υπακούσει στις εντολές των ανδρών της αστυνομίας\nΣτη δημοσιότητα έδωσαν οι αμερικανικές αρχές σήμερα ένα βίντεο που δείχνει τον θάνατο ενός φερόμενου ως ακραίου ισλαμιστή, ο οποίος σκοτώθηκε από αστυνομικούς την περασμένη εβδομάδα στην Βοστώνη της Μασαχουσέτης.\nΟ Ουσάμα Ραχίμ, 26, φέρεται ότι σχεδίαζε να αποκεφαλίσει αστυνομικούς στο όνομα του Ισλάμ.\nΣτο βίντεο που τραβήχτηκε από κάμερα ασφαλείας στις 2 Ιουνίου, φαίνεται ο Ραχίμ, να βαδίζει προς μια στάση λεωφορείου, ενώ 6 αστυνομικοί τον πλησιάζουν και τον περικυκλώνουν. Στη συνέχεια φαίνονται να απομακρύνονται από αυτόν, ενώ εκείνος πέφτει στο έδαφος.\nΣύμφωνα με την αστυνομία, ο νεαρός πυροβολήθηκε αφού αρνήθηκε να υπακούσει στις εντολές των αστυνομικών που τον κάλεσαν κατ' επανάληψη να πετάξει το στιλέτο που κρατούσε. Οι ομιλίες δεν ακούγονται στο βίντεο και το μαχαίρι δεν διακρίνεται καθαρά.\n«Αυτός ο τύπος είχε κακή πρόθεση. Αποτρέψαμε μια σοβαρή τραγωδία εκείνη την ημέρα», σχολίασε ο αστυνομικός διευθυντής της Βοστόνης Ουίλιαμ Έβανς. Σύμφωνα με δικαστικά έγγραφα ο Ουσάμα Ραχίμ είχε αγοράσει μέσω του Ίντερνετ τρία μαχαίρια στρατιωτικού τύπου και ένα ακονιστήρι με στόχο να επιτεθεί στους «άνδρες με τα μπλε».\nΌπως εξήγησε ο εισαγγελέας της κομητείας του Σάφολκ, Ντάνιελ Κόνλει, η δημοσιοποίηση του βίντεο γίνεται προκειμένου «να μπει ένα τέλος στις φήμες και στις λανθασμένες πληροφορίες», και αποτελεί αποδεικτικό στοιχείο της δικογραφίας.


η αλήθεια της κόρης του Charles barkley - christiana barkley - Διασημότητες\nChristiana και Charles Barkley\n6 Δεκεμβρίου 2019 523\n1 Ποια είναι η κόρη του Charles Barkley; Christiana Barkley\nΗ καριέρα της Christiana\n5 Η αγάπη για τη ζωή και το γάμο\n8 Ποιος είναι ο Charles Barkley, ο πατέρας της Christiana;\nΠοια είναι η κόρη του Charles Barkley; Christiana Barkley\nΗ Christiana Barkley γεννήθηκε στις ΗΠΑ το 1989 - είναι δημοφιλής για το γεγονός ότι ήταν κόρη του γνωστού καλαθοσφαιριστή Charles Barkley και άρχισε να προσελκύει την προσοχή των μέσων μαζικής ενημέρωσης μετά την διαρροή των αμφιλεγόμενων φωτογραφιών στο διαδίκτυο.\nΗ Christiana γεννήθηκε στον Charles Barkley και τη σύζυγό του Maureen Blumhardt, η οποία είναι πρότυπο και ηθοποιός και μέλος του Ιδρύματος Fresh Start Women, το οποίο χρησιμεύει για να βοηθήσει τις γυναίκες να εκπαιδεύονται και να βρουν δουλειές.\nmichael michele σύζυγος\nΗ Christiana παρακολούθησε το Πανεπιστήμιο της Κολούμπια στη Νέα Υόρκη και αποφοίτησε με πτυχίο στη δημοσιογραφία το 2011.\nΗ Christiana είναι αυτή τη στιγμή μόνο μια προσωπικότητα των κοινωνικών μέσων ενημέρωσης και προφανώς ζει μια πολυπληθής ζωή χάρη στα χρήματα του πατέρα της - δεν έχει ξεκινήσει καριέρα στον τομέα της μελέτης (δημοσιογραφία) και επί του παρόντος φαίνεται να είναι άνεργος.\nΤο όνομα της Christiana άρχισε να κυκλοφορεί στο διαδίκτυο μετά από κάποιες αμφιλεγόμενες φωτογραφίες που αρχικά πίστευαν ότι ήταν από αυτήν μεταφορτώθηκαν στον λογαριασμό του χρήστη Ari στο Twitter.\nΟι εικόνες περιελάμβαναν σαφές περιεχόμενο, αλλά αργότερα διαπιστώθηκε ότι το κορίτσι στις εικόνες αυτές που ονομάζεται Villanova δεν ήταν στην πραγματικότητα Christiana, αλλά μοιάζει μόνο με αυτήν.\nΗ Christiana φημολογείται ότι χρονολογείται σε έναν άνδρα ο οποίος συναντήθηκε σε μια εκδήλωση που παρακολούθησε με τους γονείς της, αλλά δεν έχει δει με κανέναν στο κοινό. δεν είναι παντρεμένη και δεν έχει παιδιά. Συνήθως βγαίνει μαζί με τη μητέρα και τον πατέρα της σε οποιεσδήποτε εκδηλώσεις καλούνται.\nChristiana Barkley Ύψος, Έγγαμος, κόρη, Net Worthhttp: //marriedceleb.com/christiana-barkley-height-married-dress-net-worth\nαναρτήθηκε από Marriedceleb επί Πέμπτη, 16 Μαΐου 2019\nΗ Christiana είναι φιλανθρωπάς, κάτι που κληρονόμησε από τη μητέρα της και συχνά μπορεί να δει μαζί της σε φιλανθρωπικά γεγονότα όπως το Gala Fashion Fresh Start, στο οποίο συγκεντρώθηκαν πάνω από 1,5 εκατομμύρια δολάρια για φιλανθρωπικούς σκοπούς. Είναι επίσης πολύ λάτρης των ζώων, και έχει προσφερθεί εθελοντικά αρκετές φορές σε ένα τοπικό καταφύγιο ζώων στο Λος Άντζελες όλα αυτά τα χρόνια. Ήταν πολύ αθλητική ενώ στο γυμνάσιο, καθώς προσπάθησε να ακολουθήσει τα βήματα του πατέρα της και ήταν μέρος των ομάδων μπάσκετ και ποδοσφαίρου του σχολείου, παραιτήθηκε από το παιχνίδι μετά από εγγραφή.\nΣτον ελεύθερο χρόνο της, η Christiana απολαμβάνει να παρακολουθεί ταινίες και τηλεοπτικές εκπομπές - μερικά από τα αγαπημένα της είναι τα franchise 'The Pirates of the Caribbean'Αυτό το '70s Show' Τηλεοπτική σειρά. Της αρέσει να ταξιδεύει και έχει ήδη πάει σε πολλά κράτη στις ΗΠΑ με τους γονείς της - συχνά ταξιδεύει επίσης με τη μητέρα της σε διάφορες φιλανθρωπικές εκδηλώσεις.\nΗ Χριστιάνα είναι 30 ετών. Έχει μακρύ καστανά μαλλιά και καστανά μάτια, έχει ύψος 5ft 9ins (1,75m) και ζυγίζει περίπου 143kg (65kgs) - η καθαρή της αξία είναι πάνω από $ 100,000, ενώ η καθαρή αξία του πατέρα του Charles είναι πάνω από 40 εκατομμύρια δολάρια.\nCharles και Christiana Barkley\nΠοιος είναι ο Charles Barkley, ο πατέρας της Christiana;\nΟ Charles Barkley γεννήθηκε στο Λιντς της Αλαμπάμα στις 20 Φεβρουαρίου 1963 - το ζώδιο του είναι Ιχθείς και έχει αμερικανική υπηκοότητα. Ο Charles είναι ένας συνταξιούχος επαγγελματίας παίκτης μπάσκετ που συναγωνίστηκε στην Εθνική Ένωση Μπάσκετ (NBA) - πηγαίνει με τα ψευδώνυμα The Round Mound of Rebound, Sir Charles και Street Beef. Ο Charles παρακολούθησε το Γυμνάσιο του Λιντς και παρόλο που ήταν ψηλότερος και βαρύτερος από τους περισσότερους μαθητές εκεί, αρχικά δεν κατάφερε να συμμετάσχει στην κύρια ομάδα μπάσκετ του σχολείου και τέθηκε στον εφεδρικό πάγκο - έγινε μέρος της αρχικής ομάδας μόνο κατά τη διάρκεια της ομάδας του έτος, όταν ήταν ψηλά 6ft 4ins (1,93m).\nΕξετάστηκε από το πανεπιστήμιο Auburn και κέρδισε υποτροφία, παίζοντας στη συνέχεια για Auburn για τρία χρόνια μέχρι να αποφοιτήσει με πτυχίο στη διαχείριση των επιχειρήσεων το 1985. Έπαιξε το κέντρο ενώ στο Auburn και εξακολουθεί να κατέχει το ρεκόρ Auburn για το ποσοστό του στόχου σταδιοδρομίας αυτή τη μέρα, η οποία είναι 62,6.\nΈλαβε μέρος στο πρωτάθλημα NBA το 1984, αφού συντάχθηκε από την ομάδα της Φιλαδέλφειας 76ers και είχε την ευκαιρία να παίξει με τους Julius Erving, Maurice Cheeks και Moses Malone που είχαν φέρει τη Φιλαδέλφεια στο πρωτάθλημα NBA μόλις το προηγούμενο έτος.\nΚαλή μέρες # μπάσκετ #αποστάσειςforlikes #fashion #suns #legend #greatest #tflers #bestoftheday #photooftheday #jj #jj_forum\nΜία κοινή θέση από Charles Barkley (@officialcharlesbarkley) στις 11 Αυγούστου 2013 στις 1:31 μ.μ. PDT\nΟ Μωυσής Μαλόνε τον πήρε κάτω από την πτέρυγα του, τον βοήθησε να διατηρήσει το βάρος του, και του δίδαξε εκπαίδευση και τεχνικές παιχνιδιού. Στο δεύτερο έτος με τους 76ers, ο Charles έγινε η κορυφαία ριμπάουντ της ομάδας και ο δεύτερος καλύτερος σκόρερ. Παρόλο που οι 76ers νικήθηκαν από την Milwaukee Bucks στους ημιτελικούς της ανατολικής ημερίδας, ο Charles ήταν ακόμα επιλεγμένος για τη δεύτερη ομάδα του ALL-NBA.\nΑφού ο Μωυσής Μαλόνε μετακόμισε στο Ουάσιγκτον Bullets το 1986, ο Τσαρλς πήρε σταθερά τον έλεγχο της ομάδας. Μετά τον αποχωρισμό του Julius Erving το 1987, ο Charles έγινε ο franchise player του 76ers και ονομάστηκε στην First-NBA First Team, κερδίζοντας επίσης ένα χαρακτηριστικό στην κάλυψη του περιοδικού Sports Illustrated.\nΈπαιξε την τελευταία του σεζόν με τους 76ers το 1992, στη συνέχεια διαπραγματεύτηκε στους Los Angeles Lakers, αλλά σχεδόν αμέσως στο Phoenix Suns.\nΗ πρώτη του σεζόν με τους Suns ήταν πολύ παραγωγική και τον βοήθησε να επιτύχει την καλύτερη εποχή του NBA των 62-20, με τον Charles να κερδίζει το βραβείο του Most Valuable Player (MVP). Η τελευταία του σεζόν με τους Ήλιους ήταν το 1995-1996, όταν μεταφέρθηκε στο Χιούστον Ρόκετς με αντάλλαγμα τέσσερις από τους παίκτες του.\n- Μηχανή αναζήτησης (@Search__Engine) 26 Νοεμβρίου 2019\nΤο εγχείρημα του με τους Rockets ήταν η τελευταία του ευκαιρία να κερδίσει έναν τίτλο NBA, αλλά δεν συνέβη. Στις 8 Δεκεμβρίου 1999, έσπασε τον αριστερό τένοντα του τετρακέφαλου που σημάδεψε το τέλος της καριέρας του στο NBA - από τότε εργάζεται στην Turner Network Television ως αναλυτής μπάσκετ στούντιο.\nΟ Charles είναι επίσης συγγραφέας, καθώς συνεργάστηκε με τον Roy S. Johnson στο αυτοβιογραφικό βιβλίο «Outrageous» το 1991 και το 2002 κυκλοφόρησε το βιβλίο του «Εγώ μπορεί να είναι λάθος αλλά το αμφισβητώ» - το 2005 δημοσίευσε το βιβλίο «Who's Afraid ενός μεγάλου μαύρου ανθρώπου; συλλογή συνεντεύξεων. Είναι επίσης ηθοποιός, ο οποίος εμφανίστηκε στην ταινία «Space Jam» το 1996, στην τηλεοπτική σειρά «Suits» το 2014 και στην τηλεοπτική σειρά «Modern Family» το 2016.\nΤι κάνει τώρα ο Emmy Clarke; Ηλικία, καθαρή αξία, σύζυγος\ntom selleck γιος kevin\nanna Faith carlson harley κουιν


Ξυπνώντας τον Ονειρευτή, Αλλάζοντας το Όνειρο: Η ΤΕΛΕΤΗ ΤΟΥ ΤΣΑΓΙΟΥ\nΗ ΤΕΛΕΤΗ ΤΟΥ ΤΣΑΓΙΟΥ\nΣτην Ιαπωνία, πήρα μέρος σε μια τελετή τσαγιού. Μπαίνεις σε ένα μικρό δωμάτιο όπου σερβίρεται τσάϊ, και στην πραγματικότητα, αυτό είναι όλο, εκτός από το γεγονός ότι όλα γίνονται με τόσο μεγάλη ιεροτελεστία και τελετουργία, ώστε ένα μπανάλ καθημερινό γεγονός μετατρέπεται σε μια στιγμή κοινωνίας με το σύμπαν.\nΟ ειδικός στο τσάϊ, Okakura Kakuzo, εξηγεί τι συμβαίνει:\n«Η τελετή είναι ένας τρόπος λατρείας του ωραίου και του απλού. Όλες οι προσπάθειες ενός ανθρώπου επικεντρώνονται στην προσπάθεια να κατορθώσει την τελειότητα μέσα από τις ατελείς χειρονομίες της καθημερινής ζωής. Η ομορφιά βρίσκεται στον σεβασμό με τον οποίο γίνεται αυτό. Αν ένα απλό φλυτζάνι τσάϊ μπορεί να μας φέρει πιο κοντά στον Θεό, πρέπει να είμαστε σε επιφυλακή για όλες τις άλλες δεκάδες ευκαιριών που κάθε συνηθισμένη ημέρα μας προσφέρει».\nΑναρτήθηκε από KateM12 στις 2:29 π.μ.


Όταν... ντύνεται ο Γκαλίτσιος! (pics) | Weekend & ΠΑΟΚ | gazzetta.gr\nΑπό το βράδυ της περασμένης Τρίτης, πρώτοι στο gazzetta διαβάσατε για το έντονο... φλερτ του ΠΑΟΚ με τον Γιώργο Γκαλίτσιο. Λίγες ώρες μετά ο «Δικέφαλος» επιβεβαίωσε μέχρι... κεραίας το αποκλειστικό ρεπορτάζ του gazzetta αφού ο παίκτης βρέθηκε στην Θεσσαλονίκη για ιατρικές εξετάσεις και υπογραφές.\nΟ Γκαλίτσιος, πριν από περίπου μια 8ετία θεωρούνταν το καλύτερο νέο δεξί μπακ στην Ελλάδα, αφού πραγματοποιούσε φοβερές εμφανίσεις με την φανέλα της ΑΕΛ. Μάλιστα τότε... σφάχτηκαν για πάρτι του Ολυμπιακός και Παναθηναϊκός με τους «ερυθρόλευκους» να πανηγυρίζουν στο φινάλε την απόκτηση του! Βέβαια... πέρασε και δεν ακούμπησε. Έμεινε μια 3ετία στον Πειραιά, γεύτηκε τίτλους, αλλά οι 31 μόνο συμμετοχές του δείχνουν ότι πέρασε τον περισσότερο καιρό μεταξύ πάγκου κι εξέδρας.\nΔεν έπεισε και μετά από ένα σύντομο πέρασμα από την... Πλατεία Νέας Σμύρνης και τον Πανιώνιο, βρήκε το... λιμάνι του στο Βέλγιο! Μια «γεμάτη» 4ετία στην Λόκερεν, όπου μεταξύ άλλων πανηγύρισε κι ένα Κύπελλο Βελγίου. Το καλοκαίρι έμεινε ελεύθερος και όλους αυτούς τους μήνες είναι χωρίς ομάδα, με τον ΠΑΟΚ να... μπαίνει στον δρόμο του. Όλα τα προηγούμενα χρόνια το όνομα του «έπαιζε» σε κάθε μεταγραφική περίοδο ως σενάριο.\nΜάλιστα υπήρξε και δημοσίευμα (πέρσι τέτοια εποχή) που τον... έκλεισε στον Παναθηναϊκό, κάτι που πάντως ποτέ δεν έγινε. Οι φίλοι του ποδοσφαίρου μέσα από την στήλη του gazzetta «Έλληνες του εξωτερικού» όλο τον προηγούμενο καιρό παρατηρούσαν τα πεπραγμένα του Γκαλίτσιου στο Βέλγιο! Όλοι οι άλλοι, τον έμαθαν για τις... στυλιστικές του επιλογές. Προκλητικές πολλές φορές, ακραίες άλλες. Πάντα βέβαια είχε τον τρόπο σε κάθε εμφάνιση του να συζητάμε γι' αυτόν!\nTo Gazzetta Weekend Journal με αφορμή το γεγονός ότι είναι μια... ανάσα από τον ΠΑΟΚ (την ώρα που γράφεται το κείμενο αυτό ο Γκαλίτσιος είναι στην Θεσσαλονίκη) σας θυμίζουμε μερικά από τα πιο «συζητημένα» ντυσίματά του!


L' Oreal Infalliable 24h - matte foundation | Beauty Notes by Athina\nΤετάρτη, 23 Σεπτεμβρίου 2015 στις 8:56 μ.μ. 2 σχόλια\nΗ L'oreal είναι μια από τις εταιρείες που προτιμώ όσον αφορά τα drugstore foundations. Έτσι όταν είδα ότι κυκλοφόρησε το Infalliable 24h-matte foundation έσπευσα να το δοκιμάσω και έκανα πολύ καλά, καθώς έχει γίνει ένα από τα αγαπημένα μου.\nΠρόκειται για ένα foundation που υπόσχεται ότι προσφέρει ματ αποτέλεσμα χωρίς εφέ μάσκας και 24ωρη διάρκεια.\nΗ αλήθεια είναι ότι όντως τα προσφέρει. Αφήνει την επιδερμίδα μου ματ για αρκετές ώρες χωρίς να φαίνεται cakey. Έχει μεγάλη διάρκεια σε έμενα. Δεν ξέρω αν είναι 24ωρη αλλά όταν γυρίζω σπίτι μετά από μια ολόκληρη μέρα στη δουλειά, και όχι μόνο, είναι ακόμα εκεί και σε αρκετά καλή κατάσταση.\nΣτο θέμα της κάλυψης τώρα, δεν πρόκειται για ένα foundation πλήρους κάλυψης αλλά προσφέρει μέτρια κάλυψη, η οποία μπορεί και να χτιστεί για να είναι πιο καλυπτικό όπου χρειάζεται.\nΝα μην ξεχάσω να αναφέρω πως αν έχετε ξηρή επιδερμίδα, αυτό το foundation δεν κάνει για εσάς.\nΕίναι από τα λίγα foundation που έχω αγοράσει και δεύτερη συσκευασία σε τόσο σύντομο διάστημα από την προηγούμενη.\nΤο είχα δοκιμάσει σε δείγμα και έχει μπει στην Wishlist μου ^.^\n24 Σεπ 2015, 10:37:00 π.μ.\nΠολύ ωραίο review Αθηνά! Θέλω πάρα πολύ να δοκιμάσω το συγκεκριμένο foundation, αλλά έχω ήδη αρκετά και δε με βοηθάς καθόλου χαχαχα! Φιλιά πολλά :) x\n24 Σεπ 2015, 12:18:00 μ.μ.


“Μας έλειψε το μεγάλο σουτ” | ebasket.gr\nΚεντρική Τρίκαλα “Μας έλειψε το μεγάλο σουτ”\n“Μας έλειψε το μεγάλο σουτ”\nΔημοσίευση στις 17/03 21:35\nΟ Φώτης Τακιανός μετά το ήττα των Τρικάλων από τον Προμηθέα ανέφερε ότι είναι περήφανος για την ομάδα του, για το γεγονός ότι για 37′ ήταν ανταγωνιστική. Ο Έλληνας τεχνικός σημείωσε ότι από την ομάδα του έλειψε το μεγάλο σουτ και η οργανωμένη προσπάθεια, ενώ αντίθετα η ομάδα της Πάτρας τα είχε αυτά.\n“Καταρχήν θέλω να δώσω συγχαρητήρια στον Προμηθέα και στον κόουτς Γιατρά για την σημερινή νίκη, αλλά και για την εν γένει καλή πορεία που πραγματοποιεί η πατρινή ομάδα στο φετινό πρωτάθλημα. Εύχομαι καλή συνέχεια και στο υπόλοιπο του πρωταθλήματος.\nΣε ό,τι αφορά το παιχνίδι θα μείνω μόνο στο αγωνιστικό κομμάτι και δεν θα σταθώ ούτε σε απουσίες ούτε σε τίποτα άλλο, με τη λογική ότι κάνουμε μια προσπάθεια στο 100% παρά τη δύσκολη θέση στην οποία βρισκόμαστε και είμαστε περήφανοι για αυτό. Καταφέραμε να ελέγξουμε τον ρυθμό της αναμέτρησης για περίπου 37΄, διεκδικώντας τη νίκη και χρησιμοποιώντας διάφορες τακτικές με βάση τους παίκτες που έχουμε στη διάθεσή μας. Είναι ξεκάθαρο ότι όσο περνούσε το παιχνίδι δημιουργείτο κόπωση σε εμάς, η οποία λειτούργησε ανασταλτικά στο τέλος.\nΜας έλειψε το μεγάλο σουτ και η οργανωμένη προσπάθεια, στοιχεία που, αντίθετα, ήρθαν στον Προμηθέα. Συνεχίζουμε τον δύσκολο δρόμο, με στόχο να είμαστε ανταγωνιστικοί. Όσο υπάρχουν ελπίδες για εμάς, θα παίζουμε στο 100%”.\nΠροηγούμενο “Να μην παρερμηνεύονται οι δηλώσεις για τη διαιτησία”\nΕπόμενο “Θέλω να παραμείνω, ξέρω τι σημαίνει το ματς με Άρη…”


Βερούλη: Στην… αντεπίθεση ο Δήμος. "Υπάρχει η κυρία για την πόλη της Καβάλας;" - Tromaktiko.gr\nΒερούλη: Στην… αντεπίθεση ο Δήμος. “Υπάρχει η κυρία για την πόλη της Καβάλας;”\n27 Αυγούστου 2019 11:53\nΤο ανακαινισμένο “Βερούλειο” γήπεδο στην Καβάλα εγκαινιάστηκε πριν από λίγα 24ωρα, με την Άννα Βερούλη να εκφράζει την πικρία της, για το γεγονός ότι δεν προσκλήθηκε. Στην… αντεπίθεση πέρασε ο Δήμος!\nΟ Δήμος Καβάλας εγκαινίασε το ανακαινισμένο στάδιο της πόλης που φέρει το όνομα της Άννας Βερούλη. Ο κορυφαία ακοντίστρια όμως -έκανε γνωστό μέσα από ανάρτησή της στα social media- πως δεν της δόθηκε σχετική πρόσκληση κι εξέφρασε την πικρία της για το γεγονός.\nΑπίστευτο κι όμως… ελληνικό! Δεν κάλεσαν την Βερούλη στα εγκαίνια του «Βερούλειου» [pic]\nΗ αντίδραση από την πλευρά του Δήμου Καβάλας δεν άργησε να έρθει. Η Δήμαρχος, Δήμητρα Τσανάκα μίλησε στην κάμερα του “Center TV” και… αναρωτήθηκε με ειρωνική διάθεση: “Υπάρχει η κ. Βερούλη για την πόλη της Καβάλας τόσα χρόνια; Που ήταν. Το γήπεδο ήταν εδώ. Το όνομα της ήταν εδώ. Τι έκανε η κ. Βερούλη για να αναδείξει τον αθλητισμό της Καβάλας;”\nΔηλώσεις στο “Center TV” έκανε και ο αντιδήμαρχος αθλητισμού Καβάλας, Γιώργος Φιλόσογλου. “Ο Δήμος Καβάλας κάλεσε μόνο τους δημοτικούς συμβούλους που είναι εν ενεργεία. Από κει και πέρα έκανε ανοικτή πρόσκληση σε όλους -με δύο δελτία Τύπου- για να παραβρεθούν στα εγκαίνια. Δεν είχε καμία πρόθεση ή διάθεση να θίξει κανέναν.\nΕγώ προσωπικά, στα πέντε χρόνια που έχω αυτά τα καθήκοντα, ουδέποτε βρέθηκα – είδα ή συνομίλησα με την κ. Βερούλη. Απ’ όσα πληροφορούμαι, απουσιάζει περίπου 35 – 40 χρόνια από την πόλη της Καβάλας. Ασχολήθηκε με την τοπική αυτοδιοίκηση στην Αθήνα. Αντιλαμβάνομαι ότι βρέθηκε συμπτωματικά εδώ και άκουσε γα το γήπεδο. Επίσης θέλω να πως ότι στα 5 αυτά χρόνια που διοργανώσαμε πανελλήνια πρωταθλήματα και διεθνή γκραντ πρι στίβου, ουδέποτε την είδα. Από τη στιγμή που ήταν εδώ και υπήρχε ανοικτή πρόσκληση, θα επεδείκνυε σεμνότητα και ταπεινότητα εκ μέρους της να έρθει και με μεγάλη χαρά να την φιλοξενήσουμε” ανέφερε ο κ. Φιλόσογλου.


Gina-Teta 9 Ιανουαρίου 2013 - 10:11 π.μ.\nGina-Teta 9 Ιανουαρίου 2013 - 10:15 π.μ.\nΜαίρη (Ginger) 7 Ιανουαρίου 2013 - 4:57 μ.μ.\nΜαίρη (Ginger) 7 Ιανουαρίου 2013 - 4:58 μ.μ.\nGina-Teta 9 Ιανουαρίου 2013 - 10:16 π.μ.\nDaphnofila art jewelry 9 Ιανουαρίου 2013 - 3:09 μ.μ.\nTaelia88 9 Ιανουαρίου 2013 - 4:27 μ.μ.\nHandmade by Mika 10 Ιανουαρίου 2013 - 9:53 π.μ.\nGina-Teta 11 Ιανουαρίου 2013 - 7:45 μ.μ.


Θεσσαλονίκη: Έκτακτα μέτρα στο νοσοκομείο Γ. Παπανικολάου | Liberal.gr\nΔευτέρα 16 Μαρτίου 2020, 18:33\nΘεσσαλονίκη: Έκτακτα μέτρα στο νοσοκομείο Γ. Παπανικολάου\nΈκτακτα μέτρα θέτει από σήμερα σε εφαρμογή το νοσοκομείο "Γ.Παπανικολάου" αναστέλλοντας τη λειτουργία όλων των τακτικών εξωτερικών ιατρείων και των απογευματινών ιατρείων καθώς και τα ραντεβού σε όλα τα εργαστήρια.\nΕπίσης αναστέλλονται όλα τα τακτικά προγραμματισμένα χειρουργεία και πραγματοποιούνται μόνο τα επείγοντα. Οι ασθενείς θα προσέρχονται στο Νοσοκομείο κατά την ημέρα της γενικής εφημερίας μόνο για επείγοντα περιστατικά.\nΤο επισκεπτήριο δεν επιτρέπεται παρά μόνο σε περίπτωση επιτακτικής ανάγκης και με την άδεια του διευθυντή της κλινικής. Οι ασθενείς με χρόνια νοσήματα που είναι υπό τακτική παρακολούθηση μπορούν να προσέλθουν στο Νοσοκομείο μόνο σε περίπτωση απόλυτης ανάγκης και κατόπιν συνεννόησης με τον γιατρό τους.\nΗ διοίκηση του Νοσοκομείου απευθύνει έκκληση σε όλους τους πολίτες να τηρούν τις οδηγίες και να συνεργαστούν για να βοηθήσουν το ήδη επιβαρυμένο σύστημα υγείας. Επίσης υπενθυμίζει ότι η Αιμοδοσία του Νοσοκομείου λειτουργεί σε χώρο που παραχωρήθηκε από το Δήμο Ευόσμου -Κορδελιού στο Α΄ΚΑΠΗ Ευόσμου (Αγίου Αθανασίου και Κολοκοτρώνη, γωνία) τονίζοντας ότι στα κινητά συνεργεία αιμοδοσιών λαμβάνονται όλα τα απαραίτητα μέτρα αποφυγής της διασποράς του νέου κρονοϊού και προστασίας της υγείας των αιμοδοτών.\nΟι ώρες αιμοληψιών είναι 8:30-14:00 Δευτέρα, Τετάρτη, Παρασκευή, Κυριακή 12:00-19:00 Τρίτη και Πέμπτη).


Πογιέτ: «Κλειδί οι μεταγραφές» | Superleague & ΑΕΚ | gazzetta.gr\nΠαρασκευή, 29 Ιανουαρίου 2016 - 19:34\nΠογιέτ: «Κλειδί οι μεταγραφές»\nΓια τα μεταγραφικά της ΑΕΚ, τα οποία θα κρίνουν και το αν θα επιτευχθούν ή όχι οι φετινοί στόχοι, μίλησε ο Γκουστάβο Πογιέτ.\nΟ Ουρουγουανός προπονητής, ο οποίος προσπαθεί να βοηθήσει όπως μπορεί και για τα μεταγραφικά, έκανε δηλώσεις στη Nova και σε αυτές αναφέρθηκε στους παίκτες που θέλει, λέγοντας πως αν μπορούσε να πάρει μόνο έναν θα επέλεξε κάποιον γρήγορο, αλλά και στη νίκη επί του Ηρακλή στο κύπελλο και στη στήριξη του κόσμου προς την ομάδα.\nΓια τα χαρακτηριστικά του ποδοσφαιριστή που θέλει: «Είναι πάρα πολύ σημαντικό να προσθέσουμε ποιότητα στο δυναμικό της ομάδας. Υπάρχουν ποδοσφαιριστές στο δυναμικό μας που έχουν πολλά παιχνίδια στα πόδια τους και χρειάζονται βοήθεια και γι” αυτό θα έχουν μεγαλύτερη αξία οι προσθήκες που θα γίνουν. Νομίζω πως ό, τι κάνουμε το επόμενο τριήμερο θα είναι το “κλειδί” για τους στόχους της ομάδας στο υπόλοιπο της σεζόν. Αν είχα μόνο μια επιλογή θα ζητούσα έναν παίκτη με ταχύτητα».\nΓια το 4-1 επί του Ηρακλή στο κύπελλο: «Πιστεύω ότι έτσι όπως εξελίχθηκε ο αγώνας, ήταν μία από τις νίκες που μπορούν να μας ενθουσιάσουν. Θα μπορούσαμε να είμαστε στεναχωρημένοι σήμερα, αλλά οι παίκτες έκαναν την οικογένεια της ΑΕΚ να είναι χαρούμενοι. Αν δεν είχαμε δεχθεί το γκολ στα τελευταία λεπτά τώρα θα μπορούσαμε να μιλάμε για πρόκριση. Ακόμα όμως δεν μπορούμε να είμαστε σίγουροι, αφού στο ποδόσφαιρο ποτέ δεν είσαι σίγουρος. Πρέπει να σεβαστούμε την ομάδα του Ηρακλή».\nΓια τον κόσμο της ΑΕΚ: «Ήταν πάρα πολύ όμορφο αυτό που συνέβη στο προηγούμενο παιχνίδι με τον ΠΑΟΚ. Από τις στιγμές που εμείς δίνουμε χαρά και ο κόσμος από την πλευρά του μας στηρίζει δυναμικά. Ελπίζω και στον αγώνα με την Βέροια να έχουμε πολύ κόσμο. Χωρίς αμφιβολία, σε μερικά παιχνίδια όταν δεν πάνε καλά τα πράγματα και δεν κερδίσουν οι ομάδες, πέφτει η αυτοπεποίθηση. Δεν μπορώ να πω ψέματα, ότι δηλαδή δεν μας βοηθάει το νικηφόρο σερί των εφτά συνεχόμενων νικών. Ακόμα και η νίκη στο κύπελλο, οφείλεται στην καλή ψυχολογία».


Europa-Park (Ραστ, Γερμανία) - Κριτικές - TripAdvisor\nΡαστ: Όλα τα εστιατόρια\nΡαστ: Όλες οι δραστηριότητες\nΔραστηριότητες κοντά σε: Europa-Park\nEuropa-Park, Ραστ - Κριτικές\nΝο 1 από 6 δραστηριότητες - Ραστ\nEuropa-Park-Str. 2, 77977 Ραστ, Μπάντεν-Βίρτεμπεργκ, Γερμανία\nΕξαιρετικό πάρκο. Καταπλητικά παιχνίδια, ιδίως τα roller coasters. Ενδιαφέροντα events & shows... διαβάστε περισσότερα\n“ΓΙΑ ΜΙΚΡΟΥΣ ΚΑΙ ΜΕΓΑΛΟΥΣ”\nΦτάσαμε 9 το πρωί με το άνοιγμα και φύγαμε 9 με το κλείσιμο. Εξαιρετικό προσεγμένο όχι άκρως... διαβάστε περισσότερα\nΔιαβάστε και τις 11.781 κριτικές\nΌλες οι φωτογραφίες (8.579)\nΕξαιρετικό πάρκο. Καταπλητικά παιχνίδια, ιδίως τα roller coasters. Ενδιαφέροντα events & shows. Φοβερό περιβάλλον. Αξέχαστη διαμονή σε ξενοδοχείο του πάρκου. Ανώτερο της DIsneyland.\nΕυχαριστούμε, Tasos D\nΦτάσαμε 9 το πρωί με το άνοιγμα και φύγαμε 9 με το κλείσιμο. Εξαιρετικό προσεγμένο όχι άκρως εμπορικό. Με αρκετά καλά εστιατόρια για φαγητό. Πολύ κόσμος και αναμονές στα παιχνίδια αλλά και που δε συμβαίνει το ίδιο ? Εμείς με 2 παιδιά που μπήκαν παντού...Περισσότερα\nΕξαιρετικά... καταπληκτικά Είναι ενα μέρος με πολύ διασκεδάσει,τα παιδιά το λατρεύουν και εσυ γίνεσαι παιδί.. ειναι τέλεια οργανωμένα. Καλο είναι να κρατάς μαζί σου .. κάποιο σνακ , νερο.... οταν περιμένεις στις ουρές για να μπεις σένα παιχνίδι, σε περιπτωση που πεινάσουν τα παιδιά. Ενα...Περισσότερα\nΜια καλή επιλογή για να περάσεις τη μέρα σου με τα παιδιά\nΈνα μέρος όπου όλοι γίνονται παιδιά.Είναι πολύ μεγάλο και ο κόσμος πολύς,οπότε και οι ουρές αναμονής μεγάλες.Δεν αρκεί μια μέρα.Δύο μέρες απαραίτητα.Ο χάρτης του είναι λίγο δύσκολος.Ελλιπής.Θα έπρεπε να έχει τα rides χωρισμένα σε κατηγορίες ώστε ο επισκέπτης να κάνει αυτά που θέλει.Έτσι θα μπορούσες...Περισσότερα\nΣκάλες ανώτερο από την eurodisney. Είναι πιο διασκεδαστικό με περισσότερα παιχνιδια καλύτερης κατασκευής και ποιότητας. Το πάρκο είναι μεγαλύτερο πολύ καθαρό και προσεγμένο. Το μόνο αρνητικό ήταν ότι πάνω από το 80% δεν μιλούσαν αγγλικά μέσα στο παρκο η αρνούνταν να συννενοηθείς στα αγγλικά. Το...Περισσότερα\nΓιναμε και εμεις παιδια\nΔεν μπορω να το περιγραψω. Η εμπειρια μας ηταν φανταστικη!!! Φυσικα εμεις ημασταν χειροτεροι απο τα παιδια μας ..!!!! Σιγουρα αν θα παμε ξανα στην Γερμανια θα το επισκεφθουμε. Ειδικα τα Χριστουγεννα ειναι εξαιρετικα πολλες εκδηλωσεις και πολλα χρωματα!\nΟ ΓΎΡΟΣ ΤΗΣ ΕΥΡΩΠΗΣ ΣΕ 2 ΜΕΡΕΣ!!!!!!!!!!!!!!!\nΕνα παρκο ονειρο!!!θα γυρισετε ενα παρκο με πολλεσ δραστηριοτητες, μεροι ξεκουρασεισ ,παιχνιδια για ολεσ τισ ηλικιες,φαγητο( πολυ καλεσ τιμες)σε ενα μερος που εχουν φτιαξει αναπαρασταση τα κρατη τισ ευροπης!!!!πατιναζ,κινηματογραφος 4D.Παρτε μαζι σαW 47ε (ολλα πληρωμενα εκτος απο το φαγητο)Θυμηθειτε οταν θα βγεισ απο το παρκο...Περισσότερα\nLet's Ride The Coasters!\nΗ επίσκεψή μου έγινε τον Απρίλιο του 17. Η μέρα ήταν Σάββατο. Λοιπόν...αν το επισκεφτείτε καλό θα είναι να πάτε 2-3 μήνες ίσως αργότερα, καθώς ο καιρός σε μένα ήταν συννεφιασμένος, μερικές φορές έριχνε ψιλόβροχο και έκανε κάπωωως κρύο. Ή αν πάτε Απρίλιο ντυθείτε καλά...Περισσότερα\n4 Ευχαριστούμε, AlexandrosV91\nΕιναι τερμα τρελοοοο καταπληκτικο!! αμα εισαι λατρης της Αδρεναλινης πρεπει να πας. Εχει ωραια θεματα για καθε χωρα της ευρωπης πχ στην Ελλαδα εχει το τρενακι του ποσειδωνα μεσα στα νερα. Το πιο τρελο για μενα ηταν αυτη η μεγαλη μπαλα οπου μεσα το τρενακι...Περισσότερα\n3 Ευχαριστούμε, Diamando T\nτο καλύτερο θεματικο παρκο της Ευρώπης φανταστικά θεματα επαγγελματισμός περνάς για πλακα 3 ημερες εκει χωρις να βαρεθείς οι τουαλέτες είναι πεντακάθαρες αυτό λεει πολλά\n2 Ευχαριστούμε, κατερινα Z\nΚοντινά ξενοδοχείαΔείτε και τα 20 ξενοδοχεία (Ραστ)\nΚοντινά εστιατόριαΠροβολή 55 εστιατορίων: Ραστ\nΚοντινά αξιοθέαταΠροβολή 6 αξιοθέατων: Ραστ\nΔείτε και τα 20 κοντινά ξενοδοχείαΔείτε και τα 55 κοντινά εστιατόριαΔείτε και τα 6 κοντινά αξιοθέατα\nΔείτε και τις 360 ερωτήσεις\nΛάβετε γρήγορα απαντήσεις από το προσωπικό του Europa-Park και από προηγούμενους επισκέπτες.\nΚαλησπέρα σας μπορείτε να μου πειτε απο Θεσσαλονική ποιο αεροδρόμιο να επιλέξουμε κοντά στο Europapark\nΑπάντηση από: IRENE L | Έχει υποβάλει κριτική για αυτήν την επιχείρηση |\nΚαι από Ζυρίχη 178 χλμ. Που έχει πιο συχνές και οικονομικές πτήσεις.


25 χρόνια East Side Gallery | Περιεχόμενα | DW | 02.02.2015\n25 χρόνια East Side Gallery\nΤον Φεβρουάριο του 1990 άρχισε η κατασκευή της East Side Gallery του Βερολίνου από 118 καλλιτέχνες από 21 χώρες. Ήδη τον Σεπτέμβριο του 1990 ένα τμήμα του Τείχους, κοσμούσαν πάνω από εκατό τοιχογραφίες.\nΤουριστική ατραξιόν με ιστορικό βάρος\nΗ Εast Side Gallery είναι ένα από τα πλέον χαρακτηριστικά αξιοθέατα του Βερολίνου και μία από τις μεγαλύτερες τουριστικές ατραξιόν της Γερμανίας. Σε ένα τμήμα του Τείχους του Βερολίνου 118 καλλιτέχνες από 21 χώρες αρχισαν τον Φεβρουάριο του 1990 να ζωγραφίζουν διάφορες εικόνες πολιτικού κυρίως περιεχομένου. Ο συντροφικός ασπασμός του Λεονίντ Μπρέζνιεφ με τον Έριχ Χόνεκερ είναι το «σήμα κατατεθέν».\nΤο ζωγραφισμένο κομμάτι που καλύπτει η East Side Gallery ανήκε κάποτε στο εσωτερικό τμήμα του Τείχους, από την πλευρά του Ανατολικού Βερολίνου. Μεταξύ του εσωτερικού και του εξωτερικού τμήματος του Τείχους μεσολαβούσε η λεγόμενη «γραμμή του θανάτου», με παρατηρητήρια και στρατιωτικές δυνάμεις να φυλάνε νυχθημερόν την περιοχή.\nΗ East Side Gallery άρχισε να λειτουργεί επίσημα ως υπαίθριο μουσείο στις 28 Σεπτεμβρίου του 1990. Πολλές από τις τοιχογραφίες μπορεί να βρει κανείς στις καρτ ποστάλ του Βερολίνου. Μια από τις πιο γνωστές εικόνες είναι το «Αφιέρωμα στη νέα γενιά» του Τιερί Νουάρ. Από το Νοέμβριο του 1991 η East Side Gallery θεωρείται προστατευόμενο μνημείο.\nΔεδομένου ότι η East Side Gallery βρίσκεται έκθετη στις δύσκολες καιρικές συνθήκες του Βερολίνου, έχει χρειαστεί πολλές φορές στο παρελθόν να ανακαινιστεί. Τον Οκτώβριο του 2008 πολλά από τα έργα έπρεπε να αφαιρεθούν και να κατασκευαστούν εκ νέου από τους καλλιτέχνες. Κάποιοι από τους αρχικούς καλλιτέχνες αρνήθηκαν, ωστόσο οι περισσότεροι συμμετείχαν στις εργασίες ανακατασκευής.\n«Ποπ αρτ» που προκαλεί\nΟ γερμανός καλλιτέχνης της «ποπ αρτ» Τζιμ Αβινιόν συμμετείχε στην κατασκευή της Εast Side Gallery με το έργο του «Doin It Cool For The East Side». Ωστόσο μόλις το 2013 αποκάλυψε ότι ο ίδιος μαζί με μια ομάδα φοιτητών των Καλών Τεχνών είχε φτιάξει το έργο του χωρίς επίσημη άδεια. Η ενέργεια αυτή σχολιάστηκε από πολλούς αρνητικά.\nΚατεδάφιση έναντι επένδυσης\nΤο 2013 χρειάστηκε να κατεδαφιστεί ένα μικρό τμήμα της East Side Gallery, μήκους έξι μέτρων, προκειμένου να διευκολυνθεί η ανέγερση πολυώροφης οικοδομής. Το γεγονός αυτό προκάλεσε έντονες διαμαρτυρίες μεταξύ των Βερολινέζων. Στις διαμαρτυρίες συμμετείχαν πολλοί καλλιτέχνες και διασημότητες.Το νεόδμητο κτίσμα αναμένεται να ολοκληρωθεί εντός του 2015, ενώ το 80% του έχει ήδη πωληθεί.\nΠαρά τις προσπάθειες ανακαίνισης και διατήρησης του υπαίθριου μνημείου στο παρελθόν, πολλοί καλλιτέχνες εκφράζουν την ανησυχία τους για το μέλλον του. Σε πολλά σημεία τα χρώματα έχουν ξεθωριάσει, ενώ σε άλλα παρατηρούνται σημαντικές φθορές. Για τον εικαστικό Τόμας Κλιγκενστάιν, ο οποίος συμμετείχε με έργο του στον αρχικό σχεδιασμό της East Side Gallery, πρόκειται για μια «θλιβερή κατάσταση».\nΝτοκιμαντέρ για ένα ξεχωριστό μνημείο\nΤον Ιανουάριο του 2015 προβλήθηκε στις γερμανικές κινηματογραφικές αίθουσες ένα ντοκιμαντέρ-αφιέρωμα στην ιστορική, υπαίθρια γκαλερί του Βερολίνου. Το «Berlin East Side Gallery», σε σκηνοθεσία Κάριν Κάπερ και Ντιρκ Σούτζιες, εστιάζει στις τελευταίες εργασίες ανακατασκευής του μνημείου που έλαβαν χώρα το 2009.\nΚείμενο Κριστίνα Ρέιμαν Σνάιντερ\nΛέξεις κλειδιά Εast Side Gallery, Βερολίνο, Τείχος του Βερολίνου, 25 χρόνια\nΜόνιμος σύνδεσμος http://p.dw.com/p/1EUJb


Ενοικιαζόμενα για διακοπές σε Μαρίνα του Ralswiek, Ralswiek: κλείστε Οικίες & άλλα | Vrbo\nΒρείτε 895 Διαμερίσματα\nΒρείτε 888 Στούντιο\nΜαρίνα του Ralswiek: Βρείτε τις καλύτερες επιλογές τουριστική κατοικίας για τις διακοπές σας.\nφιλική προς την οικογένεια μη καπνιστών σπίτι με μεγάλο κήπο και όμορφη θέα\nΝεόκτιστο μπανγκαλόου 2018 σε Gnies, Ralswiek, χωρίς εμπόδια,\nΕνοικίαση 2 ζεστών και κομψών διαμερισμάτων\nΕνοικίαση 2 ζεστών και κομψά επιπλωμένων διαμερισμάτων\nΜοντέρνο διαμέρισμα κοντά στο κέντρο της πόλης\nΜαρίνα του Ralswiek, Ralswiek: Πού να μείνετε;\nΜαρίνα του Ralswiek: Στις καταχωρίσεις των καταλυμάτων μας για το 2020, θα βρείτε 1.496 διαφορετικά εξοχικά σπίτια. Από 548 Οικίες έως 895 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη Vrbo θα νιώθετε όπως στο σπίτι σας.\nΜπορώ να νοικιάσω Οικίες σε Μαρίνα του Ralswiek;\nΝαι, φυσικά. Η Vrbo προσφέρει 548 Οικίες σε Μαρίνα του Ralswiek. Άλλοι δημοφιλείς τύποι ενοικιαζόμενων καταλυμάτων σε Μαρίνα του Ralswiek περιλαμβάνουν:\nΣτούντιο: 888 ενοικιαζόμενα καταλύματα διακοπών\nΜπορώ να βρω κατάλυμα διακοπών σε αυτόν τον προορισμό (Μαρίνα του Ralswiek) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 68 τουριστικά καταλύματά μας σε Μαρίνα του Ralswiek. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Μαρίνα του Ralswiek;\nΝαι, η Vrbo προσφέρει μια επιλογή 1.496 διαθέσιμων τουριστικών καταλυμάτων για απευθείας κράτηση online και 631 για άμεση κράτηση κοντά σε Μαρίνα του Ralswiek. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Μαρίνα του Ralswiek!\nΜαρίνα του Ralswiek - Εξερευνήστε προορισμούς στη γύρω περιοχή


ΣΥΝΤΑΓΕΣ ΤΗΣ ΚΑΡΔΙΑΣ: Σφουγγάτο με κιμά και κολοκυθάκια\nΚαλημέρα και καλή εβδομάδα Έλενά μου!!!Υπέροχο πρέπει να έγινε το σφουγγάτο με το κιμά και τα κολοκυθάκια!!! Φαντάζομαι το απολαύσατε!\nΈλενα γεια σου! Τα καλοκαιρινά εδέσματά σου δεν 'παίζονται'Ό,τι έχει σχέση με κολοκυθάκια ορέγομαι τα μάλα! Φαίνεται πολύ νόστιμό!Καλή μας όρεξη!\nYπέροχη καλοκαιρινή συνταγή !!!!\n30 June 2014 at 13:09\nΜικρή ή μεγάλη η απιστία, δεν πειράζει Έλενα, πολύ καλά έκανες και την έκανες!\nΠολύ ωραία ιδέα για καλοκαιρινό γεύμα!\n30 June 2014 at 14:08\nΔείχνει πολύ νόστιμο.\nΟμως δεν κατάλαβα, είναι πίτα ή ομελέτα?\nΓιατί να μην το δω νωρίτερα που έλεγα τί θα φτιάξω σήμερα...???καλά να πάθω...\nΔεν πειράζει και αύριο μέρα είναι...\n30 June 2014 at 15:19\nΚαταπληκτικό!!!!!Πες το και έγινε...αύριο κιόλας!Υπέροχη συνταγή Ελενάκι μου, ευχαριστούμε πολύ!!!\nΔεν έχω χρησιμοποιήσει ποτέ κιμά σε ομελέτα/σφουγγάτο!\nΚαι σίγουρα το πιάτο θα γίνεται ακόμα πιο χορταστικό έτσι!\nΚαι αναμφίβολα πεντανόστιμο!\n30 June 2014 at 19:34\nΤί υπέροχη συνταγή Ελενά μου!!!Τέλειο τό σφουγγάτο σου καί σίγουρα πεντανόστιμο!!Θά τό δοκιμάσω καί πολύ σύντομα μάλιστα!!Καλή εβδομάδα!Φιλάκια!!\nΥπέροχη η συνταγή σου για το σφουγγάτο Έλενα. Το κολοκύθι στη συνταγή, μου αρέσει πολύ σίγουρα θα δοκιμαστεί.\nΠω πω αρχοντικό πιάτο!\n1 July 2014 at 01:58\nΣλουρπ! Σλουρπ! Τι νοστιμιά είναι τούτη! Συμπεριλαμβάνει όλα τα υλικά που μου αρέσουν!! Πολύ ωραία ιδέα για καλοκαιρινό φαγάκι!\nΠολύ θα ήθελα να δάγκωνα μια(και δυο και τρεις..) μπουκίτσες από αυτό το νόστιμο μεζέ Ελένη!Νομίζω πως αξίζει μια δοκιμή!!\nΖουζουνίστικο και τσαχπίνικο το συγκεκριμένο σφουγγάτο με τα μυρωδικά του!\nΦιλάκια πολλά Ελενάκι μου!


Νέα Radeon HD 7970 από την AMD (Preview) | GHz.gr\nΗ οικογένεια Southern Islands θα βασιστεί σε τρεις GPUs, τις "Tahiti" (βασίζονται οι AMD Radeon HD 7970 και 7950), "Pitcairn" και "Cape Verde". H εταιρεία δεν μας έχει δώσει ακόμα επισήμως στοιχεία για τις προδιαγραφές των δύο "μικρότερων" GPUs, ωστόσο αυτό αναμένεται να συμβεί λίγο πρίν το πρώτο δεκαήμερο της νέας χρονιάς.\nΗ νέα AMD Radeon HD 7970 βασίζεται όπως είπαμε στην GPU με την κωδική ονομασία "Tahiti". Χάρη στην κατασκευαστική μέθοδο high-k των 28nm [η εταιρεία συνεργάστηκε με την TSMC (Taiwan Semiconductor Manufacturing Company) για ακόμη μία φορά και αυτό που προκαλεί εντύπωση είναι γιατί δεν καταφέρνει να "βάλει" στο παιχνίδι την GlobalFoundries, στην οποία έχει μεγάλο ποσοστό μετοχών] η AMD κατάφερε να "στριμώξει" πολλά περισσότερα τρανζίστορς στο chip χωρίς να αυξήσει το εμβαδό της επιφάνειας του. Αντίθετα, το εμβαδό είναι τώρα μικρότερο!\nΠιο συγκεκριμένα η Tahiti GPU καταλαμβάνει εμβαδό 365mm² ενώ το εμβαδό της Cayman είναι 389mm². Απίστευτο έτσι; Σε σχέση με την προηγούμενη γενιά επίσης, η GPU με την κωδική ονομασία "Tahiti" ενσωματώνει 4.31 δισεκατομμύρια τρανζίστορ. Αντίθετα στην "Cayman" που δίνει ζωή στην AMD Radeon HD 6970 υπάρχουν συνολικά 2.64 δισεκατομμύρια τρανζίστορ. Η διαφορά είναι τεράστια!\nΗ "Tahiti" σε σχέση με την "Cayman", εκτός ότι χαρακτηρίζεται από διαφορετική αρχιτεκτονική, έχει επίσης πολλές περισσότερες μονάδες επεξεργασίας. Παρατηρούμε ότι οι stream processors ή Radeon cores όπως συνηθίζει να τους ονομάζει η AMD σε άλλα προϊόντα της εταιρείας - π.χ στις APUs - είναι αυξημένοι κατά 33% σε σχέση με το παρελθόν. Έτσι, η νέα μονολιθική πρόταση της AMD ενσωματώνει 2048 shader units - όπως είναι μία... άλλη ονομασία τους - ενώ η "Cayman" που αποτελούσε την κινητήριο δύναμη της Radeon HD 6970 ενσωμάτωνε 1536 shader units.\nΤο εύρος του memory interface έχει επίσης αυξηθεί στα 384-bit, όπως για παράδειγμα είναι στην Geforce GTX 580 της Nvidia. Αυτή είναι η πρώτη φορά μετά από πολύ καιρό που βλέπουμε μία κάρτα γραφικών της AMD (πρώην ATI) με μεγαλύτερο εύρος από 256-bit. Η τελευταία φορά που η εταιρεία είχε παρουσιάσει μία κάρτα γραφικών με μεγαλύτερο εύρος, ήταν πριν τέσσεραι, πέντε χρόνια όταν και είχε παρουσιάσει τις ATI Radeon HD 2900 Pro και XT (512-bit). Με αυτά και αυτά, το memory bandwidth άγγιξε το εκπληκτικό νούμερο των 264GB/s! Το 256-bit memory interface σε συνδυασμό με την GPU Cayman και τα 2GB μνήμης GDDR5 της προηγούμενης γενιάς προσέφεραν memory bandwidth 176GB/s. Η διαφορά είναι εμφανής, σχεδόν συνταρακτική!\nΟι χρονισμοί όσο αφορά στην GPU - οι shaders "τρέχουν" στην ίδια συχνότητα λειτουργίας - και στην μνήμη, μεγέθους 3072MB τύπου GDDR5, είναι αντίστοιχα 925MHz και 5500MHz (1375MHz "Quad" Data Rate). Στην Radeon HD 6970, η μνήμη είχε παρόμοια συχνότητα λειτουργίας ωστόσο η Cayman GPU ήταν χρονισμένη στα 880MHz. Θα τολμούσαμε να πούμε, ότι η συγκεκριμένη συχνότητα λειτουργίας για την Tahiti είναι μία συχνότητα "ασφαλείας". Υπάρχει τρομερό "headroom" για υπερχρονισμό και η GPU μπορεί άνετα να ξεπεράσει τα 1000MHz με ασφάλεια. Αυτό, κατά το μεγαλύτερο ποσοστό οφείλεται βεβαίως στην κατασκευαστική μέθοδο 28nm. Μάλιστα, οι μηχανικοί της AMD λένε ότι σε αρκετές περιπτώσεις κατάφεραν χωρίς αύξηση της τάσης και με το ίδιο σύστημα ψύξης να υπερχρονίσουν την Tahiti GPU ψηλότερα και από τα 1100MHz με 1150MHz! Για την αρχιτεκτονική Graphics Core Next θα μιλήσουμε παρακάτω.\nΗ ισχύς της νέας Tahiti GPU είναι εκπληκτική σε σχέση με την προηγούμενη γενιά Cayman. Μιλάμε για 3.79TFLOPS που βεβαίως είναι η θεωρητική ισχύς, κάτι εκπληκτικό! Η προηγούμενη γενιά αρχιτεκτονικής VLIW4 είχε θεωρητική ισχύ 2.7TFLOPS.\nΕισαγωγή - Southern IslandsAMD Radeon HD 7970 - ΠροδιαγραφέςAMD Radeon HD 7970 - ΠροδιαγραφέςΑρχιτεκτονική Graphics Core NextΑρχιτεκτονική Graphics Core NextΝέα χαρακτηριστικά και βελτιώσεις\nΠολυ καλη δουλεια μπραβο,\nΠολυ καλη δουλεια μπραβο, γιατι σε αρκετους μπορει να φανει κουραστικο ή και δυσκολο το μακροσκελες, γραμμενο στα Αγγλικα, preview της νεας καρτας.\nΓια το O/C, αν δεν κανω λαθος, το Overdrive δινει μεχρι 1125 ή 1150MHz στον πυρηνα, αρα μεχρι εκει σιγουρα θα πηγαινει και χωρις αυξηση το ρευματος.\nΠραγματικα κανανε καταπληκτικη δουλεια εκει στην AMD.\nΕβγαλε καρταρα σε ολες τις αποψεις. Η τιμη χαλαει πολλους (και εμενα), αλλα οταν μιλαμε για top προιον, καλο ειναι (για την βιοσιμοτητα της εταιριας) να κοστολογειται επισης ψηλα. Αλλα ακομα και υπ'αυτες τις συνθηκες εχει πολυ καλυτερο value/money απο οποιαδηποτε αλλη καρτα (μονο η 6450 την περναει αν θυμαμαι καλα). Ολες οι αλλες ειναι 20 με 30% πιο "ασυμφορες"!!\nΠολλοι λενε για την επερχομενη, μικρη Kepler, της Nvidia οπου θα ριχνει στα αυτια της Tahiti. Δεν διαφωνω (ουτε και συμφωνω, μιας και δεν εχουμε στοιχεια, αλλα ας ειναι...). Η AMD ομως εχει μερικους μηνες προβαδισμα (4ς το λιγοτερο θα ελεγα) οποτε σε μια πιθανη ελευση καλυτερης GTX 670/680 η AMD θα μπορει να ριξει τιμες ή και να βγαλει την διπυρηνη εκδοση με 2 Tahiti.\nΚαι αφου θα εχει καλοκαιριασει για τα καλα, πιστευω πως σιγουρα ηδη θα εχουν ετοιμα τα blueprints για τον διαδοχο του Tahiti (για τον Χειμωνα).\nΤο κακο ειναι (η AMD γενικα δεν τα παει καλα σε αυτο το τομεα) για ακομα μια φορα η διαθεσιμοτητα. Αναμενεται να ειναι πολυ μειωμενη στην κυκλοφορια (9/1) και η επομενη μεγαλυ ποσοτητα να ερθει ξανα στα τελη του μηνα.\nΤελος παντων, θα τα δουμε αυτα εν καιρο...\nκαλόο το preview\nBravo !!! πολυ καλο το review αλλα δεν καταλαβα τι ακριβως εννοει αυτο το κειμενακι..\n( Ενισχυμένες Δυνατότητες Multi-GPU\nΗ τεχνολογία AMD CrossFire είναι η απόλυτη πλατφόρμα multi-GPU gaming. Ξεκλειδώνοντας τη δύναμη που κυριαρχεί στο παιχνίδι, η τεχνολογία AMD CrossFire, συνδυασμένη με την PCI Express 3.0, θα επιτρέψει άνευ προηγουμένου επίπεδα bandwidth σε TriFire και QuadFire setups. )\nΑυτο που καταλαβα εγω ειναι οτι σε συνδυασμο με την PCI Express 3.0 θα υπαρξει κατι παραπανω απο crosfire,\nse trifire k quadfire, μιπως εννοει οτι θα μπορουμε να βαλουμε τρεις καρτες(trifire) η τεσσερεις (quadfire) ??\nη κανω λαθος ??\nΤελευταία τροποποίηση από koulas199 — Δευ, 26/12/2011 - 02:15.\nΑυτο ισχυει και τωρα, δηλαδη\nΑυτο ισχυει και τωρα, δηλαδη μπορεις να βαλεις 3-4ς καρτες AMD σε διαταξη CrossFireX. Πλεον με το PCI-Express 3.0 ειναι πως χρειαζομαστε τα μισα lanes (μισες διασυνδεσεις) για να επιτυχουμε το ιδιο αποτελεσμα.\nΒασικα εκει που μπορει να βοηθησει πραγματικα το PCI-Express 3.0 ειναι να μπουν πανω απο 2, διπυρηνες καρτες. Πχ 3 X HD 6990 ή 4Χ.\nαμα γινει και αυτο\nαμα γινει και αυτο, θα ειναι μεγαλη εξελιξη της τεχνολογιας..\nδηλαδη θα μπορουμε να βαλουμε παραδειγμα 4 καρτες διπιρινες ?? αν δουλευουν σε Χ16 PCI-E 3.0 θα ειναι θαυμα, οι επιδοσεις θα ειναι τεραστιες, και γενικα, αν μπορουμε να βαλουμε 3 η 4 διπηρινες θα ειναι θαυμα.. δεν υπαρχει ξεπερναει καθε οριο..\nκαι αλλη μια ερωτιση,(γινομαι πριχτης, αλλα το εχω απορια γιατι αν δεν το μαθω θα σκασω) τι εννοεις με τις μισες διασυνδεσεις ??\nΤελευταία τροποποίηση από koulas199 — Δευ, 26/12/2011 - 23:36.\nθα μπορεσει να μου απαντησει κανεις ??\nΒασικα ειχε ξαναγινει αυτο\nΒασικα ειχε ξαναγινει αυτο (4ς διπυρηνες, με 3870X2 αν θυμαμαι καλα) αλλα ηταν τελειως πειραματικο. Δεν ξερω αν θα γινει και τωρα αλλα φαινεται πιο εφικτο με το PCI-Express 3.0.\nΓια τις διασυνδεσεις ή δρομους/διοδους (αγγλιστι lanes) μπορεις να διαβασεις εδω.\nοπως και να χει θα το μαθουμε στο μελλον,ευχαριστω παντως, απο τοτε που βρηκα αυτο το site, εχω λυσει ολες μου τις αποριες...\nΤελευταία τροποποίηση από koulas199 — Τρι, 27/12/2011 - 15:20.


Γκολ και φύγαμε για τελικό | Debut.gr\nΗΜ. ΔΗΜΟΣΙΕΥΣΗΣ: 1 Ιουλίου 2020 | EΠΙΜΕΛΕΙΑ: Μιχάλης Σακελλαρόπουλος\nΌταν το βράδυ της 1ης Ιουλίου του 2004 το σύνολο του Ότο Ρεχάγκελ τρέλανε για άλλη μια φορά όλη την Ευρώπη βγάζοντας όλη την χώρα στους δρόμους.\nΗ Εθνική ομάδα αφού είχε περάσει ως δεύτερη από τον όμιλο με 4 βαθμούς( νίκη στην πρεμιέρα επί της οικοδέσποινας Πορτογαλίας, ισοπαλία κόντρα στην Ισπανία και την γλυκιά ήττα από την Ρωσία) και στην συνέχεια «στέλνοντας σπίτι» την κάτοχο του τίτλου Γαλλία στα προημιτελικά, πέφτει επάνω στην παρέα του Τσεχ, του Μπάρος και του Νεντβεντ. Ίσως μια από τις πιο ταλαντούχες γενιές των Τσεχων και ένα από τα μεγάλα φαβορί για την κατάκτηση του Ευρωπαϊκού πρωταθλήματος του 2004 αντιμετώπιζε η Εθνική μας.\nΟ ημιτελικός ξεκίνησε δύσκολα για την Γαλανόλευκη καθώς οι Τσέχοι μπήκαν πιο καλά στον αγωνιστικό χώρο και άρχισαν να απειλούν από τα πρώτα λεπτά. Πρώτη μεγάλη ευκαιρία το σουτ του Ροζίσκι που για καλή μας τύχη κατέληξε στο οριζόντιο δοκάρι του Αντώνη Νικοπολίδη.\nΛίγα λεπτά αργότερα έρχεται μια φάση που αλλάζει τις ισορροπίες για την Τσεχία. Το αστέρι των Τσεχων Πάβελ Νεντβεντ σε μια φάση με τον Κατσουράνη τραυματιζεται σοβαρά με αποτέλεσμα να μην μπορεί να συνεχίσει τον αγώνα και δίνοντας την θέση του στον Σμίτσερ.\nΣτο δεύτερο ημίχρονο η Τσεχία συνέχισε να απειλεί ωστόσο δεν μπορούσε να βρει το γκολ. Ο Κολερ είχε βρει τον μπελά του με τον Μιχάλη Καψη με τον Έλληνα αμυντικό να πραγματοποιεί ίσως την καλύτερη του εμφάνιση στο τουρνουά.\nΗ κανονική διάρκεια τελειώνει χωρίς γκολ και ο ημιτελικός οδηγείται στην παράταση. Στα πρώτα λεπτά της παράτασης η γαλανόλευκη ήταν κυρίαρχη στον αγωνιστικό χώρο. Πρώτο «καμπανάκι» από την εθνική η ευκαιρία του Γιανακόπουλου με τον Τσεχ να αποκρούει. Λίγα λεπτά αργότερα ήρθε η πρώτη προειδοποίηση από Τσιάρτα και Δέλλα. Ο Τσιάρτας εκτελεί το φάουλ ο Δελλας παίρνει την κεφαλιά με τον Τσεχ να διώχνει ενστικτωδώς.\nΚαι φτάνουμε στην τελευταία φάση του πρώτο ημιχρόνου της παράτασης. Ο Χαριστέας πηγαίνει να διεκδικήσει την μπάλα ωστόσο ο Ουιφαλούσι τον προλαβαίνει και στέλνει την μπάλα κόρνερ. Όπως όλα τα στημένα έτσι και σε αυτό πηγαίνει ποιος άλλος από τον Βασίλη Τσιάρτα. Σε εκείνο το σημείο όλοι οι Έλληνες σκέφτηκαν γκολ και φεύγουμε και τελικό. Και αυτό έγινε ο Τσιάρτας στέλνει την μπάλα στο πρώτο δοκάρι εκεί που βρίσκεται ο «Κολοσσός» ο Δέλλας και «ξεραίνει» τους Τσέχους και προκαλεί ντελίριο χαράς σε όλη την χώρα με την κεφαλιά του.\nΗ αναμέτρηση αυτή ήταν και η τελευταία του «ασημένιου γκολ». Δηλαδή όποια ομάδα είχε υπέρ της το σκορ στην πρώτη παράταση, ήταν και αυτή που έπαιρνε την πρόκριση. Αυτή ήταν η γαλανόλευκη, βγάζοντας και πάλι όλους τους Έλληνες στους δρόμους.\nΕλλάδα (Ότο Ρεχάγκελ): Νικοπολίδης, Σεϊταρίδης, Δέλλας, Μπασινάς (71′ Γιαννακόπουλος), Ζαγοράκης, Χαριστέας, Φύσσας, Βρύζας (91′ Τσιάρτας), Καψής, Καραγκούνης, Κατσουράνης.\nΤσεχία (Κάρελ Μπρούκνερ): Τσεχ, Γκριγκέρα, Γκάλασεκ, Μπολφ, Γιανκουλόβσκι, Πομπόρσκι, Κόλερ, Ροσίτσκι, Νέντβεντ (39′ Σμίτσερ), Μπάρος, Ουιφαλούσι.


Δελτίο των 11: Ο Κορωνοϊός στα Βαλκάνια\nΑπό σήμερα στα φαρμακεία στη Σερβία θα πωλούνται στους καταναλωτές εγχώρια τεστ διάγνωσης του κορωνοϊού στην τιμή των 1296 δηναρίων,(Περίπου 11 ευρώ), που έχουν εγκριθεί από τον Οργανισμό Φαρμάκων της Σερβίας.\nΟι εξετάσεις, σύμφωνα με τους φαρμακοποιούς, είναι αξιόπιστες κατά 98%, αρκεί να γίνουν στον σωστό χρόνο, και ο δημιουργός τους τους είναι νοτιοκορεατική εταιρεία και. Το τεστ που συνοδεύεται με σαφείς οδηγίες είναι πολύ απλό, και δίνει αποτέλεσμα μέσα σε μισή ώρα .\nΧθες ανακοινώθηκε ότι «κατά τη διάρκεια των προηγούμενων 24 ωρών ελέγχθηκαν 17.460 άτομα και επιβεβαιώθηκαν 5.129 νέα κρούσματα της λοίμωξης από τον Κορωνοϊό». Η θετικότητα των τεστ είναι 29,37%. Στα νοσοκομεία, νοσηλεύονται 9.499 ασθενείς και 353 ασθενείς είναι συνδεδεμένοι με αναπνευστήρες ,20 περισσότεροι από χθες. 47 ασθενείς που έπασχαν από τη λοίμωξη πέθαναν Στη Σερβία, από τα 287.730 κρούσματα που έχουν καταγραφεί από την έναρξη της επιδημίας 2.529 άνθρωποι έχουν πεθάνει ως αποτέλεσμα της νόσου. Θνησιμότητα 0,88%. Συνολικά έχουν γίνει 2.101.389 τεστ..\nΣτο Μαυροβούνιο ,το Ινστιτούτο Δημόσιας Υγείας της Ποντγκόριτσα ανακοίνωσε ότι έγιναν 1.777 τεστ από τα οποία επιβεβαιώθηκαν 432 νέα κρούσματα της λοίμωξης. Η θετικότητα ήταν 24,3% . Στο Μαυροβούνιο, τις τελευταίες 24 ώρες 499 ασθενείς ανέρρωσαν και τέσσερεις πέθαναν. Ο μεγαλύτερος νεκρός ήταν 84 και ο νεότερος ήταν 64.Ο συνολικός αριθμός των θανάτων που σχετίζονται με τη λοίμωξη είναι 614.\nΟ συνολικός αριθμός ενεργών περιπτώσεων στο Μαυροβούνιο είναι 9.332. Από τις αρχές του έτους, ο συνολικός αριθμός καταγεγραμμένων κρουσμάτων κορωνοϊού είναι 42,995.\nΣτη Ρουμανία, μέχρι την 17 Δεκεμβρίου, 577.446 κρούσματα λοίμωξης από τον Κορωνοϊό έχουν επιβεβαιωθεί στη Ρουμανία και 477.139 ασθενείς κηρύχθηκαν αποθεραπευθέντες. Ποσοστό 82,63% Μέχρι και χθες το πρωί , 13.969 άτομα που διαγνώστηκαν με τη λοίμωξη έχουν πεθάνει. Θνησιμότητα 2,5% Χθες αναφέρθηκαν οι θάνατοι 57 ανδρών και 50 γυναικών που είχαν μολυνθεί από τον Κορωνοϊό .Από αυτούς, 1 θάνατος καταγράφηκε στην ηλικιακή ομάδα 40-49 ετών, 15 θάνατοι στην ηλικιακή ομάδα 50-59 ετών, 26 θάνατοι στην ηλικιακή ομάδα 60-69 ετών, 37 θάνατοι στην ηλικιακή ομάδα 70-79 ετών και 28 θάνατοι στην ηλικιακή ομάδα άνω των 80 ετών. 100 από τους ασθενείς που πέθαναν είχαν υποκείμενα νοσήματα . Τις τελευταίες 24 ώρες έγιναν 18.117 τεστ βάσει ιατρικού πρωτοκόλλου και 9.982 κατόπιν αιτήματος των πολιτών από τα οποία επιβεβαιώθηκαν 5.697 νέα κρούσματα.\nΗ Θετικότητα των τεστ είναι 20,27%.\nΣτια νοσοκομεία , ο συνολικός αριθμός των ασθενών που νοσηλεύονται είναι 11.860. Από αυτούς, 1.297 σε ΜΕΘ. 42.782 άτομα που επιβεβαιώθηκαν με τη λοίμωξη βρίσκονται σε απομόνωση στο σπίτι τους, και 11.296 βρίσκονται σε θεσμοθετημένη απομόνωση. Επίσης, 66.638 άνθρωποι βρίσκονται σε καραντίνα στο σπίτι ,\nΣτη Σεβερνοματσεντόνιγια , το Υπουργείο Υγείας ανακοίνωσε ότι έγιναν 2347 τεστ από τα οποία επιβεβαιώθηκαν, 657 νέα κρούσματα λοίμωξης από τον Κορωνοϊό. Τα 323 στα Σκόπια. Η θετικότητα των τεστ ήταν 28%. Το Ινστιτούτο Δημόσιας Υγείας κατέγραψε 920 αποθεραπευμένους ασθενείς . 31 ασθενείς πέθαναν, Ο μικρότερος ήταν 40 ετών και ο μεγαλύτερος 93. Τρεις από αυτούς πέθαναν έξω, οι υπόλοιποι στο νοσοκομείο. Ο συνολικός αριθμός των κρουσμάτων που διαγνώστηκαν στη Σεβερνοματσεντόνιγια από την αρχή της επιδημίας είναι 76251.Ο αριθμός των ασθενών που έχουν αναρρώσει είναι 52413.Ο αριθμός των θυμάτων είναι 2225 και ο αριθμός των ενεργών περιστατικών είναι 21613.\nΣτη Βουλγαρία, παρατάθηκαν μέχρι την 31η Ιανουαρίου τα αντιεπιδημικά μέτρα. Τα νυχτερινά κέντρα διασκέδασης, τα εστιατόρια και τα εμπορικά κέντρα θα παραμείνουν κλειστά μέχρι την 31η Ιανουαρίου. Τα παιδιά έως την 4η τάξη να γυρίσουν στα σχολεία στις 4 Ιανουαρίου, καθώς και αυτά στα νηπιαγωγεία και τους παιδικούς σταθμούς, και από την αρχή του νέου έτους να ανοίξουν τα θέατρα, τα μουσεία και οι γκαλερί με 30% των επισκέψεων.\nΟι υπουργοί Υγείας και Οικονομίας Κωσταντίν Άνγκελοφ και Λατσεζάρ Μπορίσοφ ζητήσουν από τους εκπροσώπους των αλυσίδων λιανικής να τηρούν τα αντιεπιδημικά μέτρα. «Σε αντίθετη περίπτωση θα αναγκαστούμε να διακόψουμε τη λειτουργία τους», δήλωσε σε ενημέρωση Τύπου στο Υπουργείο Υγείας ο κρατικός επιθεωρητής Υγείας υφηγητής Άνγκελ Κούντσεφ.\nΧθες ανακοινώθηκε ότι βρέθηκαν 1 959 τα νέα κρούσματα κορωνοϊού. Το τελευταίο εικοσιτετράωρο έγιναν 6 113 τεστ από τα οποία το 32% ήταν θετικά. 333 από τα νέα κρούσματα είναι στην Σόφια. Στα νοσοκομεία νοσηλεύονται 7 034 ασθενείς από τους οποίους 570 σε Εντατικές. Το τελευταίο εικοσιτετράωρο απεβίωσαν 191 ασθενείς και αποθεραπεύτηκαν. Από την αρχή της πανδημίας έχουν χάσει την ζωή τους 6 197 άτομα ενώ οι ενεργές περιπτώσεις είναι 89 540.\nΣτην Αλβανία, 517 έγιναν καλά 787 αρρώστησαν και 15 πέθαναν. Το Υπουργείο Υγείας και Κοινωνικής Προστασίας ανακοίνωσε ότι πραγματοποιήθηκαν 2745 τεστ από τα οποία επιβεβαιώθηκαν 787 νέα κρούσματα της λοίμωξης από τον Κορωνοϊό. Τα 267 από αυτά στα Τίρανα. Η θετικότητα των τεστ ήταν 28,68% . Τις τελευταίες 24 ώρες, 517 ασθενείς αποθεραπεύτηκαν, αυξάνοντας τον αριθμό των θεραπευμένων σε 26.898 από την αρχή της επιδημίας. 15 ασθενείς ηλικίας από 57 έως 77 ετών, δεν κατάφεραν να κερδίσουν τη μάχη με την ασθένεια .\nΟ συνολικός αριθμός των θυμάτων αυξήθηκε 1055. Στα 4 νοσοκομεία Κορωνοϊού , υποβάλλονται σε θεραπεία 393 ασθενείς, Τα ενεργά κρούσματα είναι 23.471.\nΣτο Κοσσυφοπέδιο, 453 αρρώστησαν και 483 έγιναν καλά. Οκτώ ασθενείς έχουν πεθάνει τις τελευταίες 24 ώρες στο Κοσσυφοπέδιο ως αποτέλεσμα του κορονοϊού. Ο συνολικό αριθμός των θανάτων μεταξύ του αλβανικού πληθυσμού ενώ 1.233 μέχρι στιγμής. Το Ινστιτούτο Δημόσιας Υγείας της Πρίστινα ανακοίνωσε ότι έγιναν 1470 τεστ και διαγνώστηκαν 453 νέα κρούσματα της λοίμωξη του Κορωνοϊού. Η θετικότητα είναι 30,82% .Σήμερα ανέρρωσαν 483 ασθενείς .Ο συνολικός αριθμός των κρουσμάτων στο Κοσσυφοπέδιο θετικών είναι 47.952. Ο συνολικός αριθμός των αποθεραπευμένων μέχρι σήμερα είναι 35.439 , ενώ ο αριθμός των ενεργών κρουσμάτων είναι 11.280. Συνολικά έχουν γίνει 168.211 τεστ\nΤο Κόσσοβο αναμένει να διασφαλίσει 360.000 εμβόλια δωρεάν, ενώ τα υπόλοιπα πρέπει να αγοραστούν. Αξιωματούχοι της Π.Ο.Υ στο Κόσσοβο πιστεύουν ότι οι πρώτοι εμβολιασμοί θα ξεκινήσουν την Άνοιξη, στα μέσα Απριλίου . Ο Πρωθυπουργός του Κοσσόβου, Αμπντουλάχ Χότι δήλωσε ότι στο πλαίσιο του «COVAX» αναμένεται να λάβουν δωρεάν το 20% των εμβολίων.\nΗ επιδημιολογική κατάσταση στη Ρεπούμπλικα Σέρπσκα εξακολουθεί να είναι δυσμενής, αν και υπάρχει στασιμότητα και μικρή μείωση του αριθμού των νοσηλευομένων ασθενών, αλλά το σύστημα υγείας εξακολουθεί να πιέζεται, δήλωσε η επιδημιολόγος Γέλενα Ντουάκοφ Ντέβιτς . Το Ινστιτούτου Δημόσιας Υγείας της Ρεπούμπλικας Σέρπσκα επιβεβαίωσε 286 νέα κρούσματα λοίμωξης από κορωνοϊό από τα 899 εργαστηριακά δείγματα που ελέγχθηκαν, Η θετικότητα είναι 31,83% .Ανακοινώθηκαν και 14 θάνατοι ασθενών που έπασχαν από τη λοίμωξη . Η Ομοσπονδία της Βοσνίας Ερζεγοβίνης επιβεβαίωσε 546 νέα κρούσματα λοίμωξης από κορωνοϊό από τα 2.638 εργαστηριακά δείγματα που ελέγχθηκαν .Η θετικότητα είναι 20,35%% . Στο Σεράγεβο ανακοινώθηκαν τις τελευταίες 24 ώρες οι θάνατοι 21 ασθενών που έπασχαν από τη λοίμωξη .\n- Δεκεμβρίου 18, 2020\nάλλη απάτη τα τεστ αντισωμάτων, είναι η πρώτη φορά που επιτίθενται όλοι εναντίον των υγιών, δεν υπάρχουν πια υγιείς αλλά "ασυμπτωματικοί", βαφτίζονται οι θάνατοι από γρίπη, εγκεφαλικά και καρδιακά ως "κορωνοϊός" επειδή το τεστ βγήκε "θετικό", και καταστρέφεται ο υγιής πληθυσμός από τον εγκλεισμό, οικονομικά, στην υγεία και την ψυχολογία επειδή τα τεστ βγήκαν "θετικά", ειδικά με την θνησιμότητα που έχει ο ιός θα έπρεπε όλοι να συγχρωτίζονται παντού να μεταδοθεί ο ιός και να τελειώνουμε. Οι ΑΘΕΑΤΟΙ κάνανε καλή δουλειά.\nΠαρ Δεκ 18, 12:42:00 μ.μ.


3MK Flexibleglass For Xiaomi MI8 Lite Global - Προσοψεις (TEL.072596)\nΑρχική > Τηλεπικοινωνίες > Προσόψεις • Προστατευτικά οθόνης > 3MK FLEXIBLEGLASS FOR XIAOMI MI8 LITE GLOBAL\n3MK FLEXIBLEGLASS FOR XIAOMI MI8 LITE GLOBAL\nΣυμβατότητα: XIAOMI MI8 LITE.\n3MK FLEXIBLEGLASS FOR XIAOMI MI8 LITE GLOBAL (TEL.072596)\n• Συμβατότητα: XIAOMI MI8 LITE.\n3MK FLEXIBLEGLASS FOR XIAOMI MI8 LITE GLOBAL TEL.072596 TEL.072596 3MK 3MK ΠΡΟΣΟΨΕΙΣ Κατηγορία: ΠΡΟΣΟΨΕΙΣ •3MK στην κατηγορία ΠΡΟΣΟΨΕΙΣ Το αντιχαρακτικό γυαλί Flexible Glass είναι σχεδιασμένο για να εφαρμόζει τέλεια στην οθόνη της συσκευής σας και να την προστατεύει από γρατζουνιές και φθορές. Χαρακτηριστικά: - Το FlexibleGlass αυξάνει τη σκληρότητα της οθόνης ακόμη και κατά 250%. Σε περίπτωση πτώσης, δεν θρυμματίζεται σε πολλά επικίνδυνα μικρά κομμάτια. Δεν είναι μόνο ανθεκτικό στις ρωγμές, αλλά και σκληραίνει την οθόνη. - Το υψηλότερο επίπεδο ασφάλειας και αντοχής του γυαλιού διατηρείται από την ελαστική και αντιανταφυκτική κατασκευή του. Αυτό το δίδυμο καθιστά το FlexibleGlass πολύ πιο εύκολο να λυγίσει χωρίς επιβλαβή αποτελέσματα στα χέρια σας. - Η πιο γρήγορη εγκατάσταση χωρίς φυσαλίδες. Οι καρτέλες τοποθέτησης Fit-In βοηθούν στην εγκατάσταση του προστατευτικού χωρίς φυσαλίδες και το καθιστούν απόλυτα ρυθμιζόμενο στην οθόνη. - Εξαιρετικά λεπτό - 0, 3 mm. Φαίνεται ότι δεν υπάρχει επιπλέον στρώμα στην οθόνη. Το FlexibleGlass εγγυάται υψηλή αντοχή ενώ ταυτόχρονα δεν ανιχνεύεται. - Αίσθημα αγγίγματος του πραγματικού γυαλιού. Το FlexibleGlass παρέχει μια αυθεντική αίσθηση ότι αγγίζεται άμεσα την πραγματική οθόνη, διατηρώντας παράλληλα την ασφάλεια και την ευαισθησία στην αφή. - Τέλεια ευθυγράμμιση. Ο ακριβής τύπος κατασκευής με λέιζερ εγγυάται άψογη προσαρμογή. Το υβριδικό γυαλί διαθέτει οπές αφιερωμένες στην τρύπα της κάμερας και σε κάθε τύπο αισθητήρων. Είναι ένα τυπικό χαρακτηριστικό για προϊόντα 3mk αλλά μοναδικό για άλλα. - Υψηλή προστασία κατά των γρατσουνιών. Η σκληρότητα της οθόνης που διατηρείται στο υψηλό επίπεδο των 7Η διατηρείται από τα επιπλέον κεραμικά στρώματα που δεν προσθέτουν στο προηγούμενο πάχος του γυαλιού. • Σκληρότητα: 7H (Pencil Hardness acc. Wolf-Wilburn Scale).• Πάχος: 0, 3mm.• Περιεχόμενα συσκευασίας: 1 x FlexibleGlass (μπροστά), πανί καθαρισμού, βρεγμένο πανί, Κάρτα Anti-Bubble, Υποδοχές τοποθέτησης Fit-In, Φύλλα Dust-Fix.• Συμβατότητα: XIAOMI MI8 LITE. 3MK FLEXIBLEGLASS FOR XIAOMI MI8 LITE GLOBAL


Κριτική ταινίας Feed | Newsfilter\nHome Ψυχαγωγία Ταινίες Κριτική ταινίας Feed\nΓια άλλη μια εβδομάδα άφησα το ένστικτό μου να με οδηγήσει και να μου βρει μια ταινία της προκοπής για να δω. Όπως μπορείς να υποθέσεις είδα τον Τιτανικό. Εντάξει, αστειάκι είδα την ταινία Feed που κυκλοφόρησε φέτος. Πρόκειται για μια πρωτότυπη πλοκή με μια καταπληκτική ηθοποιό, αλλά και με ορισμένα κενά κυρίως στο σενάριο.\nΗ Olivia (Troian Bellisario) και ο Matt (Tom Felton) είναι δίδυμα αδέρφια 17 χρονών. Η πρώτη είναι η καλύτερη μαθήτρια του σχολείου και ο δεύτερος είναι ο πιο δημοφιλής και αγαπητός μαθητής του σχολείου. Αν και θα μπορούσε κανείς να πει ότι είχαν τα πάντα, καθώς φαίνεται ότι είναι εύποροι με δυο γονείς που τους αγαπούν, όλα στην ζωή τους θα αλλάξουν μετά από ένα αυτοκινητιστικό ατύχημα που είχαν τα δύο αδέρφια. Ένας από τους δύο τους θα πεθάνει και ο άλλος θα πρέπει να μάθει να ζει πλέον μόνος του. Το να ζεις, όμως, χωρίς το άλλο σου μισό, χωρίς το πρόσωπο που έχεις μοιραστεί κάθε στιγμή της ζωής σου θα αποδειχτεί πιο δύσκολο από ότι αναμένει κανείς είτε ήρωας της ιστορίας είτε ο θεατής.\nΣκηνοθέτης της ταινίας είναι ο Tommy Bertelsen. Ίσως η εμπειρία του ως ηθοποιός συνέβαλε λίγο παραπάνω στην απόφασή του να εστιάσει στα πρόσωπα των ηθοποιών βάζοντας πολλά κοντινά ιδίως σε σκηνές που ένας χαρακτήρας λέει κάτι σημαντικό για την ιστορία και συνήθως είναι ψυχολογικά ευάλωτος. Ειδικά σε τέτοιες περιπτώσεις, η σκηνή γίνεται δύσκολη για να την παρακολουθήσει ο θεατής λόγω των καβγάδων και των κλαμάτων που προβάλλονται. Αν και πρόκειται για μια απλή ταινία, δηλαδή χωρίς δράση και κυνηγητά, χρησιμοποιούνται ειδικά εφέ για να δώσουν την αίσθηση ότι πέφτει ένας χαρακτήρας στο κενό. Και πέρα από την άριστη εφαρμογή των λήψεων μεταξύ τους καταφέρνοντας όντως να δημιουργήσουν την αίσθηση αυτή, οι σκηνές αυτές λειτουργούν ως σύμβολα. Το να νιώθεις ότι πέφτεις αλλά τελικά να προσγειώνεσαι σε ένα κρεβάτι μπορεί να μεταφραστεί ως η πεποίθηση ότι δεν μπορεί ένας άνθρωπος να ξεπεράσει ένα δυσάρεστο γεγονός, όπως στην συγκεκριμένη περίπτωση το χαμό ενός παιδιού από τα υπόλοιπα μέλη της οικογένειας, αλλά τελικά να το καταφέρνει. Επιπλέον, αξίζει να σημειωθεί ότι όσο ο χρόνος περνάει η ταινία γίνεται όλο και πιο σκοτεινή, η ατμόσφαιρα πιο ζοφερή χωρίς να καταλαβαίνεις την διαφορά μέχρι να είναι πολύ αργά.\nΑυτό που μου έκανε εντύπωση είναι όταν είδα ποια είναι η σεναριογράφος της ταινίας. Είναι η Troian Bellisario, η οποία πρωταγωνιστεί κιόλας. Αν σου λέει κάτι το όνομα, μάλλον την γνωρίζεις από τον ρόλο της στην τηλεοπτική σειρά Pretty Little Liars ως Spencer Hastings. Κάποια πράγματα που παρουσιάζονται είναι λίγο υπερβολικά, ώστε να δημιουργηθεί μια ενδιαφέρουσα και ανατρεπτική ιστορία, όπως το γεγονός ότι τα δύο αδέρφια όταν ήταν μικρά είχαν υποσχεθεί να μην αφήσουν ο ένας τον άλλο μόνο του και να πεθάνουν μαζί. Ένα ακόμα ελάττωμα είναι ότι αν και βλέπουμε τα δεινά που βιώνουν όλοι οι χαρακτήρες, δεν μπορούμε να τους συμπονέσουμε και να ταυτιστούμε μαζί τους. Μας είναι άγνωστοι, δεν ξέρουμε τις προσωπικότητες τους, ποιοι είναι. Στα θετικά, όμως, είναι το ότι βλέπουμε να αναπτύσσονται δύο -και όχι ένα όπως στις περισσότερες ταινίες- βασικά θέματα: το πώς να αντιμετωπίσεις την απώλεια ενός αγαπημένου ανθρώπου και τις τροφικές διαταραχές, και συγκεκριμένα την ανορεξία. Ο συνδυασμός των δύο διαφορετικών μεταξύ τους θεμάτων γίνεται πολύ ομαλά και διακριτικά. Και το ίδιο ισχύει για όλα τα γεγονότα που βλέπουμε στην οθόνη. Όσον αφορά τον ρόλο της ως ηθοποιού, αυτή είναι που κλέβει την παράσταση. Η ερμηνεία της χαρακτηρίζεται από ρεαλιστικότητα και πειστικότητα, αφού σε πολλές σκηνές δείχνει την υποκριτική της δεινότητα εκφράζοντας ποικιλία αισθημάτων, όπως θυμό και απόγνωση.\nΗ υποκριτική της Troian ενισχύθηκε από την εργασία της κομμώτριας Natalie Vermiglio και της μακιγιέρ Rebecca Wachtel, οι οποίες μέσα από τις διακριτικές τους παρεμβάσεις, σκουραίνοντας το χρώμα των μαλλιών της και αφήνοντας τα ατημέλητα, αλλά και βάφοντας πιο σκούρα τα μάτια της, δείχνουν στην εξωτερική της εμφάνιση τα αισθήματα πόνου και σύγχυσης που κυριαρχούν στην καρδιά της.\nΕπομένως, θα πρότεινα σε όλους να δουν την ταινία Feed εκτιμώντας τις προσπάθειες των καλλιτεχνών να προσφέρουν κάτι ποιοτικό και διαφορετικό στο κοινό, αλλά όντας επιεικείς στα όποια λάθη.\nTags: feedΚριτική Ταινίαςταινίες 2017


Over στο Περιστέρι, για την πρόκριση ο ΠΑΟΚ - NOTOSPORT\nΠέμπτη, 06 Αύγουστος 2015 16:31\nOver στο Περιστέρι, για την πρόκριση ο ΠΑΟΚ\nΜονοπώλιο... οι επαναληπτικοί για τον 3ο γύρο του Γιουρόπα Λιγκ στο σημερινό κουπόνι, με τους Ατρόμητο και ΠΑΟΚ να επιχειρούν να σφραγίσουν την πρόκριση στα πλέι οφ. Εμείς καταλήγουμε σε εξάδα προτάσεων, όλες από τη δεύτερη τη τάξει ευρωπαϊκή διασυλλογική διοργάνωση.\nΜε τα γκολ στο Περιστέρι\nΞεκινάμε τα σημερινά Προγνωστικά Γιουρόπα Λιγκ με το Over 2,5 στην αναμέτρηση του Ατρομήτου με την ΑΪΚ Στοκχόλμης, σε απόδοση 2.05. Γράφει ιστορία απόψε ο Ατρόμητος που θέλει να πανηγυρίσει την πρώτη ευρωπαϊκή πρόκριση της ιστορίας του! Ο θρίαμβος με 1-3 εκτός έδρας την περασμένη εβδομάδα επί της ΑΪΚ τον φέρνει ουσιαστικά με το… ενάμιση πόδι στα πλέι οφ της διοργάνωσης, εκεί όπου θα βρίσκεται στο γκρουπ των αδύναμων ομάδων. Παρόλα αυτά, η πιθανή πρόκριση θα ανεβάσει επίπεδο τους Περιστεριώτες, που το πάλευαν πολύ τα τελευταία χρόνια, έφτασαν πάρα πολύ κοντά στην πηγή (Άλκμααρ, Σαράγιεβο), ωστόσο νερό δεν ήπιαν. Ένα θαύμα αναζητά η ΑΪΚ απόψε κόντρα στον Ατρόμητο. Οι Σουηδοί είναι μια ομάδα με ρυθμό και ποιότητα απ’ τη μέση και μπροστά, ωστόσο σήμερα χρειάζονται τουλάχιστον 3 γκολ για να έχουν ελπίδες πρόκρισης στην επόμενη φάση, την ίδια στιγμή που σχεδόν… απαγορεύεται να δεχτούν τέρμα. Με βάση την εμφάνιση της περασμένης εβδομάδας, η διατήρηση του «μηδέν» στην άμυνα μοιάζει ιδιαίτερα δύσκολη για τους φιλοξενούμενους, οι οποίοι δεν έδειξαν ικανοί να περιορίσουν τους ποιοτικούς Μαρσελίνιο, Ναπολεόνι και Ουμπίδες.\nΣκοράρουν στην Κοπεγχάγη\nΤο επόμενο Over 2,5 έρχεται από την αναμέτρηση της Κοπεγχάγης με τη Γιάμπλονετς (απόδοση 2.20). Αγκαλιά με την πρόκριση στα πλέι οφ του Γιουρόπα Λιγκ βρίσκονται οι Δανοί, έπειτα το διπλό της προηγούμενης εβδομάδας με σκορ 0-1. Οχι πως έκανε κάποιο σπουδαίο ματς η ομάδα του Σολμπάκεν, απλώς ήταν πιο αποτελεσματική από την αντίπαλό της, έκλεισε εξαιρετικά τους χώρους με αποτέλεσμα να μην ανησυχήσει ιδιαίτερα στα μετόπισθεν κι εκμεταλλεύτηκε μία από τις λιγοστές της ευκαιρίες. Ηθελε να γιορτάσει με νίκη τα 70 χρόνια ιστορίας της στην εντός έδρας αναμέτρηση με τη Μποέμιανς, μία ομάδα που θα παλέψει φέτος για την παραμονή της στην Τσεχία, αντ' αυτού υπέπεσε σε γκέλα ολκής. Δέχτηκε γκολ με το καλημέρα, ισοφάρισε με «μουσαντένιο» πέναλτι και ξανά μπήκε «κοιμισμένη» στην επανάληψη δεχόμενη δεύτερο γκολ, για να σώσει απλώς το βαθμό στο φινάλε. Απέτυχε έτσι να κάνει το 2/2, με τον Σιλχάβι βέβαια να προχωράει και σε μερικό ροτέισον, δίνοντας προφανώς προτεραιότητα στον επαναληπτικό με την Κοπεγχάγη. Ο έμπειρος τεχνικός πάντως δήλωσε αισιόδοξος ότι η ομάδα του θα παρουσιαστεί πολύ καλύτερη στον επαναληπτικό και θα πετύχει σίγουρα ένα γκολ.\nOver και στη Νορβηγία\nΤο... τρίτο και τελευταίο Over 2,5 είναι αυτό στην αναμέτρηση της Στρομσγκόντσετ με την Χάιντουκ, σε απόδοση 1.80. Ένα… βουνό έχει να ανέβει σήμερα η Στρομσγκόντσετ, έπειτα απ’ την ήττα με 2-0 στο ματς της περασμένης εβδομάδας απ’ τη Χάιντουκ. «Πλήρωσε» το κάκιστο δεύτερο μέρος η ομάδα της Νορβηγίας, που δεν είχε τις «ανάσες» που απαιτούσε ένα τέτοιο ματς. Όσο περνούσαν τα λεπτά έχανε μέτρα στο γήπεδο, τελικά δέχτηκε δύο γκολ στα τελευταία 25 λεπτά και σήμερα πρέπει να σκοράρει τουλάχιστον δύο φορές, χωρίς φυσικά να δεχτεί γκολ. Αν η Χάιντουκ σκοράρει, τότε η Στρομσγκόντσετ αναζητά 4 γκολ. Ζήτημα χαρακτήρα είναι η σημερινή ρεβάνς για τη Χάιντουκ έπειτα απ’ τη νίκη 2-0 στο πρώτο ματς με τη Στρομσγκόντσετ. Οι Κροάτες οφείλουν να προστατέψουν το προβάδισμα που απέκτησαν απ’ το πρώτο παιχνίδι και να πάρουν την πρόκριση στην επόμενη φάση, κάτι διαφορετικό θα αποτελέσει αποτυχία, κυρίως εξαιτίας της ύπαρξης του 2-0 απ’ τον πρώτο αγώνα.\nΠροβάδισμα η Έλφσμποργκ\nΜετακινούμαστε στη σκανδιναβική μάχη της Οντ με την Έλφσμποργκ, όπου πηγαίνουμε με το «2 DNB» σε απόδοση 1.97 (DNB ή Ισοπαλία Όχι Στοίχημα: το ποντάρισμα επιστρέφεται σε περίπτωση ισοπαλίας). Ικανοποιημένοι θα πρέπει να αισθάνονται οι άνθρωποι της Οντ για το γεγονός ότι ηττήθηκαν μόνο 2-1 στο πρώτο ματς κόντρα στην Έλφσμποργκ. Καταφανώς ανώτεροι οι Σουηδοί, ήταν κυρίαρχοι σε όλο το ματς, είχαν πάρα πολλές τελικές προσπάθειες, θα μπορούσαν να σκοράρουν 4-5 γκολ αν ήταν περισσότερο αποτελεσματικοί. Να επιβεβαιώσει το χαρακτήρα του φαβορί θέλει, από την πλευρά της, η Έλφσμποργκ. Οι Σουηδοί απέδειξαν στο ματς της περασμένης εβδομάδας ότι είναι ανώτερη ομάδα, είχαν την απόλυτη πρωτοβουλία των κινήσεων, σκόραραν δύο φορές, θα μπορούσαν άλλες τόσες, μοναδικό αρνητικό στοιχείο το γκολ που δέχτηκαν κόντρα στη ροή της αναμέτρησης. Πάντως, έδειξαν ότι «πατούν» καλά, ότι παίζουν με αυτοπεποίθηση και σήμερα είναι το φαβορί για την πρόκριση στα πλέι οφ.\nΈχει τύχες η Φίτεσε\nΗ πέμπτη μας πρόταση αφορά τον «1 DNB» της Φίτεσε επί της Σαουθάμπτον σε απόδοση 2.35. Έχοντας τη στήριξη περισσότερων από 20.000 οπαδών της, η Φίτεσε θα επιδιώξει σήμερα μία μεγάλη ανατροπή, αν και υπολείπεται κατά πολύ της Σαουθάμπτον. Ο μέσος Λιούις Μπέικερ και ο επιθετικός Ίζι Μπράουν (αμφότεροι οι νεαροί είναι δανεικοί από την Τσέλσι) αναμένεται να πάρουν φανέλα βασικού και στη σημερινή ρεβάνς. Η Σαουθάμπτον, από την πλευρά της, χρειάζεται απλά να προστατεύσει το εμφατικό 3-0 του πρώτου αγώνα, προκειμένου να είναι στην αυριανή κληρωτίδα για τα πλέι οφ. Έδειξε αγωνιστικές αρετές η ομάδα του Ρόναλντ Κούμαν στο πρώτο ματς, παρά τα αρκετά νέα πρόσωπα. Στη σημερινή ρεβάνς δεν αναμένεται να... πατήσει γκάζι, αφού την Κυριακή την περιμένει η πρεμιέρα της Πρέμιερ Λιγκ, με τη δύσκολο τεστ απέναντι στη Νιούκαστλ στο «Σεντ Τζέιμς Παρκ». Ως εκ τούτου, δεν αποκλείουμε ένα θετικό αποτέλεσμα για τη Φίτεσε, άσχετα αν δεν είναι αρκετό για να φέρει την πρόκριση.\nΔυνατή η Καϊράτ\nΤέλος, πηγαίνουμε με το «2 DNB» της Καϊράτ Αλμάτι στην έδρα της Αμπερντίν, σε απόδοση 2.63. Εκμεταλλευόμενη τη δύναμη του «Πιτόντρι» η Αμπερντίν θα επιδιώξει σήμερα την ανατροπή, προκειμένου να δώσει αυτή το «παρών» στα πλέι οφ της διοργάνωσης. Η ομάδα του Ντέρεκ ΜακΊνες δικαιούνταν σίγουρα κάτι παραπάνω από το ατυχές 2-1 στο πρώτο ματς, όμως το εκτός έδρας γκολ ενδέχεται να αποδειχθεί πλήρως ευεργετικό. Η Καϊράτ, από την πλευρά της, έχει ως προίκα το υπέρ της 2-1, γνωρίζει όμως ταυτόχρονα ότι η σημερινή αποστολή επιφυλάσσει πολλές δυσκολίες. Βέβαια, ο αποκλεισμός του Ερυθρού Αστέρα (με δύο νίκες) στον 1ο γύρο του θεσμού δείχνει ότι η ομάδα του Βλαντιμίρ Βάις μόνο άξια υποτίμησης δεν είναι (σ.σ. στο 2ο γύρο απέκλεισε την Αλασκέρτ). Όπως, φυσικά, η παρουσία παικτών όπως ο Ανατόλι Τίμοστσουκ, ο Σίτο Ριέρα (αγωνίστηκε στο παρελθόν στον Πανθρακικό) και ο φορ Ντεσπότοβιτς προσδίδει εμπειρία και ποιότητα.\nΠερισσότερα σε αυτή την κατηγορία: « Νίκη γενεθλίων η Τίγκρε, δυνατό ματς στη Μόσχα Στηρίζουμε Σάμροκ, Over στο Λιλ - Παρί »


ΒΙΟΙΑΤΡΙΚΗ: Εβδομάδα προληπτικού ελέγχου αλλεργιών\nΟ Όμιλος ΒΙΟΙΑΤΡΙΚΗ οργανώνει την Εβδομάδα Προληπτικού Ελέγχου Αλλεργιών, παρέχοντας εξειδικευμένες εξετάσεις ανίχνευσης αλλεργικής αντίδρασης σε ειδικές, πολύ χαμηλές τιμές. Δίνεται έτσι η ευκαιρία σε όλους να ελέγξουν την ευαισθησία τους σε βασικά αλλεργιογόνα, δηλαδή τυπικά αθώες ουσίες του περιβάλλοντος (π.χ. γύρη από φυτά) που μπορούν να προκαλέσουν αλλεργική αντίδραση.\nΠιο συγκεκριμένα, από τις 7 έως τις 12 Μαΐου 2012, οι ενδιαφερόμενοι μπορούν να διενεργήσουν είτε ένα γενικό τεστ ανίχνευσης αλλεργικής αντίδρασης (Test panel - ειδική τιμή: 10 €) σε 12 βασικά αλλεργιογόνα (ακάρεα σκόνης, επιθήλια σκύλου-γάτας, μούχλα, γύρη δέντρων, αγριόχορτο, πεντάνευρο, περδικούλι), είτε ένα αναλυτικό έλεγχο αλλεργικής αντίδρασης σε κάθε ένα από αυτά τα 12 αλλεργιογόνα (ειδική τιμή: 30 €).\nΟι έλεγχοι αυτοί μπορούν να γίνουν σε όλες τις Μονάδες του Ομίλου ΒΙΟΙΑΤΡΙΚΗ (Βιοιατρική, Ευρωδιάγνωση, Βιοκλινικές) σε Αττική και Θεσσαλονίκη. Πληροφορίες για την πραγματοποίηση των εξετάσεων θα δίδονται σε 24ωρη βάση στα τηλέφωνα 210 6966100 (Αθήνα) και 2310 459660 (Θεσσαλονίκη).\nΠόσοι όμως έχουμε βρει τι είναι αυτό που προκαλεί την αλλεργική αντίδραση, ώστε να το αποφεύγουμε, κάνοντας τη ζωή μας καλύτερη και ευκολότερη; Η απάντηση μπορεί να δοθεί με ασφάλεια και αξιοπιστία με τις εξειδικευμένες εξετάσεις που γίνονται στον Όμιλο ΒΙΟΙΑΤΡΙΚΗ.


Little Miss Sunshine | Little Miss Sunshine | CinemaNews.gr\nΣκηνοθεσία: Jonathan Dayton & Valerie Faris\nΠρωταγωνιστούν: Greg Kinnear, Steve Carell, Toni Collette, Alan Arkin, Paul Dano\nΜία οικογένεια σε παράκρουση, παλεύει να βρει κώδικα επικοινωνίας με πρόσχημα έναν διαγωνισμό ομορφιάς για κοριτσάκια ονόματι 'Little Miss Sunshine'. Ο μπαμπάς Richard (Greg Kinnear) εξετάζει τα πάντα υπό το πρίσμα του αμερικανικού ιδεώδους 'επιτυχία ή θάνατος'. Η μαμά Sheryl (Toni Collette) είναι προσκολλημένη στο πρόγραμμα και τους τύπους προσπαθώντας να διατηρήσει τις στοιχειώδεις ισορροπίες. Ο γιος Dwayne (Paul Dano) έχει πάρει όρκο σιωπής έως ότου καταφέρει να εισαχθεί στη σχολή πιλότων. Η κόρη Olive (Abigail Breslin) είναι το κοριτσάκι που θα διαγωνισθεί στα καλλιστεία. Την προετοιμασία της έχει αναλάβει ο παππούς της (Alan Arkin), ενώ την... ωραία ατμόσφαιρα συμπληρώνει ο προσφάτως αποπειραθείς αυτόχειρας θείος Frank (Steve Carell). Όλοι μαζί κλείνονται σ' ένα παλιό κίτρινο βαν για το κυνήγι ενός ονείρου που ανάθεμα αν κανείς από αυτούς πιστεύει πραγματικά.\nΔιακεκριμένοι πολλάκις για τις δουλειές τους σε διαφημιστικά σποτ και video clips, το ζεύγος Jonathan Dayton και Valerie Faris πραγματοποιεί το σκηνοθετικό του ντεμπούτο σε μεγάλου μήκους ταινία, υποψήφια ήδη για δύο Χρυσές σφαίρες (Καλύτερης ταινίας στην κατηγορία μιούζικαλ-κωμωδίας και γυναικείου ρόλου για την Toni Collette). Ξεκαθαρίζω εξ αρχής πως αν περιμένετε να δείτε μία οικογενειακή κωμωδία με άφθονο εύκολο χιούμορ, χάσατε. Προσωπικά τη θεωρώ μία πολύ σοβαρή κοινωνική ταινία που διαθέτει σε σταθερή αλληλεπίδραση τόσο κωμικά όσο και δραματικά στοιχεία. Το σκηνοθετικό ζεύγος με αξιοζήλευτη ωριμότητα και ευαισθησία παρουσιάζουν ολικά κάθε έκφανση της ζωής και της εξέλιξης της οικογένειας. Η τεχνική του 'μια στο καρφί και μια στο πέταλο' τηρείται με θρησκευτική ευλάβεια, πετώντας σε από μία πρόσχαρη σεκάνς σε μία άλλη που σε στέλνει σε κάθε λογής προβληματισμούς και εν πολλοίς αδιάβαστο. Αξιος εδώ και ο μισθός του πρωτάρη σεναριογράφου Michael Arndt η δουλειά του οποίου προσφέρεται για μία ουσιώδη ενδοσκόπηση σε χαρακτήρες, οικογένεια και κοινωνία, όλα αυτά ενταγμένα σ' ένα ρεαλιστικό σχήμα.\nΟι χαρακτήρες φέρουν ουλές και αρετές που βλέπεις παντού και όχι απαραιτήτως εξειδικευμένα στο πλαίσιο της αμερικανικής επαρχίας. Η οικογένεια σαφώς διαθέτει κώδικες περισσότερο συμβατούς με την εκεί κοινωνία, αλλά επαγωγικά μπορούν να εξαχθούν χρήσιμα συμπεράσματα για κάθε δυτικό σπίτι. Μήπως άλλωστε δεν είμαστε από καιρό ηθελημένα δεμένοι στο άρμα του δυτικού τρόπου ζωής και συμπεριφοράς ακόμα και στη χώρα μας, παριστάνοντας με κομπασμό τους διαφορετικούς; Η δε κοινωνία, αν και εμφανίζεται σε τρίτο επίπεδο, προλαβαίνει να δείξει κομμάτια του αληθινού της προσώπου, καθόλου ελκυστικά τις περισσότερες φορές.\nΟι ήρωες ενσαρκώνονται από ένα καστ ταγμένο στις επιταγές της ταινίας. Είναι εμφανές πόσο σοβαρά έχουν αναλάβει να φέρουν εις πέρας το κομμάτι που τους αναλογεί. Η μικρή Abigail Breslin να δίνει ρέστα, η Toni Collette αποπνέει αυθεντικά στοργή, ενώ δείγμα της επιτυχίας του πολύπειρου Alan Arkin είναι πως στο χρόνο που του αναλογεί στήνει το ρόλο του έτσι ώστε να βροντοφωνάζει παρόν στην κεντρική σκηνή του «Little Miss Sunshine» χωρίς καν να συμμετέχει. Όσο για τον Steve Carell του «The 40-Year-Old Virgin» πραγματοποιεί μία απολαυστικά υποτονική ερμηνεία.\nΗ στιγμή που το «Little Miss Sunshine» απογειώνεται είναι κατά τη διεξαγωγή των καλλιστείων. Η ανατριχιαστική εικόνα των μικρομέγαλων διαγωνιζομένων κοριτσιών αγγίζει τα όρια του gore. Δείχνουν τόσο απόκοσμα, σαν παιδιά σε φέρετρο ή σαν λιλιπούτεια διαβολικά πλάσματα της νύχτας. Τα πλαστικά χαμόγελα, τα στρασαρισμένα πρόσωπα, τα κοκαλωμένα μαλλιά και η ρομποτική κίνηση τους προκαλούν αποστροφή, στοιχεία που το μάτι των Dayton-Faris προσφέρει ψυχρά, με φόντο τα ξινισμένα μούτρα του κάθε χαζοχαρούμενου εικονιζόμενου γονέα που αντέχει να χειροκροτεί εκτρώματα αλλά δε δέχεται το βραβείο της ανοιχτής παλάμης που άξια εισπράττει. Ασυναγώνιστη και σφαγιαστική η κοινωνική κατακραυγή στο σημείο αυτό, με την πρωταγωνίστρια - οικογένεια να δρα συνεπικουρούμενης της κατάλληλης μουσικοχορευτικής ανατρεπτικής της παράστασης!


Στα άκρα η αντιπαράθεση στο Ιράν - Ειδήσεις Newsit.gr\nNewsit / Κόσμος / Στα άκρα η αντιπαράθεση στο Ιράν\nΔημοσιεύθηκε: 31.12.2009 | 20:42\nΙστοσελίδα της αντιπολίτευσης αναφέρει ότι στρατεύματα κινούνται για να διαλύσουν τις διαδηλώσεις. Η κυβέρνηση το διαψεύδει.\nΗ ιστοσελίδα της αντιπολίτευσης δημοσίευσε ότι στρατεύματα και θωρακισμένα οχήματα κινούνται προς την Τεχεράνη προκειμένου να διαλύσουν τις συγκεντρώσεις της αντιπολίτευσης.\nΩστόσο αξιωματούχοι της κυβέρνησης διέψευσαν την είδηση και κάλεσαν την αντιπολίτευση να σταματήσει τις διαδηλώσεις και δεν θα ανεχθούν άλλα επεισόδια, όπως την περασμένη Κυριακή που τουλάχιστον 8 άνθρωποι έχασαν τη ζωή τους.\nΆλλη ιστοσελίδα της αντιπολίτευσης επιμένει ότι η ιρανική αστυνομία έριξε δακρυγόνα κατά αντικυβερνητικών διαδηλωτών που είχαν συγκεντρωθεί στην Τεχεράνη.\nΤην ίδια στιγμή συνεχίζονται διαδηλώσεις υπέρ της κυβέρνησης και η κρατική τηλεόραση έδειξε εικόνες διαδηλωτών που έγραφαν «είμαστε έτοιμοι να θυσιαστούμε για τον ηγέτη μας» και αναφέρονταν στον Αγιατολάχ Αλί Χαμενεί.\nΠαράλληλα συνεχίζεται το θρίλερ με την τοποθεσία που βρίσκονται οι ηγέτες της αντιπολίτευσης. Το επίσημο πρακτορείο ειδήσεων του Ιράν IRNA ανακοίνωσε πριν από μερικές μέρες ότι κατέφυγαν στα βόρεια της χώρας. Αντίθετα ο γιος ενός από τους ηγέτες επέμεινε ότι ο πατέρας του βρίσκεται στην Τεχεράνη.\nΠάντως το πρακτορείο επιβεβαίωσε την Πέμπτη ότι ορισμένοι ηγέτες της αντιπολίτευσης έχουν εγκαταλείψει την Τεχεράνη, ενώ ένας επέστρεψε στην πρωτεύουσα.\nΗ Γαλλία την Πέμπτη με ανακοίνωση του Υπουργείου Εξωτερικών είπε ότι θεωρεί ως «υπεύθυνες για την ασφάλεια» των ηγετών της αντιπολίτευσης τις αρχές του Ιράν.


Δεν θέλω να με αγαπάς αν δεν...\nΠόσος κόπος πια για αυτό το "Σ'αγαπάω"; Στο μεταξύ, αν με ρωτάς το "σ'αγαπώ" είναι ή για τους ποιητές ή για τους δειλούς. Σαν αυτό το "α" να κρύβει τη μισή δύναμη της λέξης. Χωρίζει τα στάδια του έρωτα, προσδίδει βαρύτητα στο love story και μετά αν δεν καταλήξει καραμέλα, μπορεί να φτιάξει μια ολόκληρη μέρα ή και εβδομάδα. Ναι, το "σ' αγαπάω" κυνηγάμε από το πρώτο eye contact μέχρι και την τελευταία φορά που θυμόμαστε να κάνουμε τόσο παθιασμένο σεξ που έκανε τους γείτονες να μας μισήσουν. Όχι δεν θα καταλήξω στο ότι το γεγονός ότι με αγαπάς είναι υπερεκτιμημένο. Το θέμα μου είναι ότι κάποιες φορές δεν υπάρχει λόγος να με αγαπάς. Ναι, είμαι περίεργη, ιδιότροπη και δύσκολη.\nΜη με αγαπάς αν θες να με αλλάξεις\nΑν θεωρείς ότι θα ήμουν μια χαρά και χωρίς κάποια στοιχεία μου, μη με αγαπάς. Αν μπορείς να ζήσεις χωρίς τα ελαττώματά μου, αν νιώθεις την ανάγκη να μου εξηγείς μονίμως πώς γίνονται τα πράγματα. Αν νιώθεις ότι το γεγονός ότι με ενοχλεί να με ξαναπαίρνεις τηλέφωνο όταν σου το κλείνω είναι κάτι που θα ξεπεράσω με τον καιρό. Αν την ανάγκη μου για ασφυκτικά δυνατές αγκαλιές τη βρίσκεις περίεργη. Αν το ότι θέλω χρόνο για εμένα σου προκαλεί ανασφάλεια.\nΑν δεν σέβεσαι τα όριά μου\nΑν πρέπει να απαιτώ την ελευθερία μου, να επαναλαμβάνω το όχι μου, να συνηθίσω πράγματα που μου φαίνονται προσβλητικά. Αν το κλειδί του σπιτιού μου που σου έδωσα χρησιμοποιείται ακόμα και όταν είμαι εκεί και μπορώ να σου ανοίξω. Αν το να αναβάλω μια συνάντηση χρειάζεται πάνω από δύο επιχειρήματα.\nΑν δεν πιστεύεις σε εμένα\nΑν μετά από εσένα συνεχίζω να προσπαθώ να αποδεικνύω, άσε με. Αν μαζί με τις μάχες μου για τους στόχους μου, παλεύω να πείσω και εσένα. Τη δύναμή μου τη χρειάζομαι για τα όνειρά μου.\nΑν δεν θέλεις να αλλάξεις τον κόσμο\nΑν δεν σε εμπνέω μη με αγαπάς. Αν θες το εύκολο, το μέτριο, το καθημερινό δεν είμαι για εσένα. Αν βγαίνεις στο δρόμο και αυτό που λες είναι "και τι να κάνουμε" μη με αγαπάς. Αν δεν ονειρεύεσαι, δεν παθιάζεσαι, δεν συγκινείσαι με τα απλά, καθημερινά. Αν το κορίτσι στο φανάρι που μοιράστηκε τις καραμέλες του με τον μικροπωλητή στο φανάρι δεν σε έκανε να χαμογελάσεις. Υπάρχει κάποια άλλη εκεί έξω για εσένα. Μη σπαταλάς τον χρόνο σου μαζί μου.\nΑν δεν αγαπάς όλους τους ανθρώπους\nΑν έχεις μίσος, αν έχεις ζήλια. Αν δεν καταπιέζεις το χαμόγελό σου στο μετρό μόνο και μόνο γιατί -όπως τα έχει κάνει η κοινωνία- θα σε περάσουν για τρελό. Αν δεν θες να βοηθήσεις το παιδάκι της κοπέλας στην παιδική χαρά να ανέβει στην κούνια. Αν δεν κατανοείς τον λόγο που ο ηλικιωμένος κύριος στο καφενείο είναι σκυθρωπός. Αν θες να πεις στο κορίτσι στο ταμείο του σούπερ μάρκετ να μη σταματήσει να χαμογελάει και ότι είναι πανέμορφο. Αν δεν νιώθεις ότι το μόνο πράγμα που μπορείς να κάνεις σε αυτή τη guest εμφάνισή στον πλανήτη είναι μόνο να αγαπάς.\nΑν έχεις περισσότερα από όσα μου δίνεις\nΑν δεν με επιστεύεσαι. Αν φοβάσαι. Αν προστατεύεις το μυαλό και την καρδιά σου από εμένα. Αν φοβάσαι ότι θα σε πληγώσω και προσπαθείς να είσαι η πλευρά με τις λιγότερες απώλειες σε αυτή τη μάχη. Αν φοβάσαι να τα παίξεις όλα εδώ, μη με αγαπάς. Σίγουρα θα σε πληγώσω, γι'αυτό φύγε τώρα.\nΑν θες να με πνίξεις με την αγάπη σου\nΘα αγαπάω και άλλους ανθρώπους. Θα απολαμβάνω και τη δική τους αγάπη. Αν ήρθες για να με πιέσεις, να με κάνεις να ασφυκτιώ, μη με αγαπάς.\nΑν αγαπάς και άλλη με τον ίδιο ακριβώς τρόπο\nΜη με αγαπάς αν αυτό που έχουμε θυμίζει κάτι που έχεις ζήσει παλιά. Μη με αγαπάς αν η καρδιά σου χτυπάει και για κάποια άλλη. Δεν μοιράζομαι και αν εύχεσαι να το έκανα, μη με αγαπάς.\nΑν θέλεις να παίξω όλους τους ρόλους στη ζωή σου\nΜη με αγαπάς αν θες να είμαι μητέρα σου, φίλη σου, γκόμενά σου, γραμματέας σου. Η αλήθεια και το παραμύθι. Η φροντίδα και η σκληρότητα που χρειάζεται για να μη με βαρεθείς. Αν βγάλεις ρόλους από τη ζωή σου για να τους παίξω όλους εγώ, μη με αγαπάς. Επανεκτίμησε τους φίλους σου, τους γονείς σου, τους συνεργάτες σου. Και μην τσαλακώσεις με τόσες ευθύνες το επόμενο κορίτσι που θα αγαπήσεις.\nΑν δεν με αγαπάς επειδή είμαι περίεργη, ιδιότροπη και εγωίστρια, τότε δεν θέλω να με αγαπάς.


Πυρά κατά Βαρουφάκη για το ταξίδι στην Αίγινα – Αρνήθηκε να συζητήσει με τον δήμαρχο - Nafpaktia News\nΠυρά κατά Βαρουφάκη για το ταξίδι στην Αίγινα – Αρνήθηκε να συζητήσει με τον δήμαρχο\nΕπιμένει ο Γιάνης Βαρουφάκης ότι έχει δικαίωμα να μετακινείται στην Αθήνα – Αρνήθηκε να παραμείνει σε εκπομπή όταν έμαθε ότι θα συμμετάσχει στη συζήτηση ο δήμαρχος Αίγινας\nΕπιμένει ο Γιάνης Βαρουφάκης στην άποψή του ότι μένει στην Αίγινα πριν από την απαγόρευση και έχει δικαίωμα να μετακινείται στην Αθήνα λόγω της βουλευτικής του ιδιότητας. Ο επικεφαλής του ΜεΡΑ25, πάντως, αρνήθηκε να παραμείνει σε εκπομπή όταν έμαθε ότι θα συμμετάσχει στη συζήτηση ο δήμαρχος Αίγινας.\n«Μένω στην Αίγινα πολύ πριν την απαγόρευση της κυκλοφορίας. Βρίσκομαι εδώ πολύ πριν από την 21η Μαρτίου που ανακοινώθηκε η απαγόρευση (…) Είμαι ο μόνος πολιτικός που αρνήθηκε την 25η Μαρτίου να πάει στην κατάθεση στεφάνου, γιατί θεωρώ ότι οι πολιτικοί πρέπει να δίνουμε το καλό παράδειγμα. Έχω ζητήσει 3-4 φορές να κλείσει εντελώς η Βουλή και να λειτουργεί με τηλεδιάσκεψη» είπε μέσω Skype στην εκπροπή της Τατιάνας Στεφανίδου.\n«Την Πέμπτη (9 Απριλίου) έκανα χρήση της βουλευτικής μου ιδιότητας, όπως είχα υποχρέωση να κάνω, πήρα το πλοίο των 10 π.μ. πήγα στη Βουλή και γύρισα με το πλοίο των 16.30. Είναι ψέμα ότι δεν σταμάτησα στον έλεγχο» πρόσθεσε.\nΟ Γιάνης Βαρουφάκης, πάντως, αρνήθηκε να συμμετάσχει σε συζήτηση με τον δήμαρχο Αίγινας Γιάννη Ζορμπά και αποχώρησε από την εκπομπή. Ο επικεφαλής του ΜέΡΑ 25 θα πρέπει να αποδείξει ότι στην Αίγινα είναι το σπίτι του, δήλωσε νωρίτερα ο Στέλιος Πέτσας, προσθέτοντας ότι «από εκεί και πέρα θα ακολουθήσει ό,τι προβλέπεται».\nΟ κυβερνητικός εκπρόσωπος σημείωσε ότι «θα μπορούσε να ζητήσει συγγνώμη που δεν σταμάτησε στον έλεγχο του Λιμενικού» και πρόσθεσε ότι «δεν έχω ακούσει κανένα παρόμοιο περιστατικό από βουλευτή».\n«Ο κ. Βαρουφάκης χρησιμοποίησε τη βουλευτική του ιδιότητα για να ξεφύγει από τα μέτρα. Είναι τελείως λάθος σήμα και τον παρακαλώ να δώσει το καλώ παράδειγμα, να επιστρέψει και να ζητήσει και συγγνώμη. Πράγματι έχουν εξαιρεθεί οι βουλευτές και τα μέλη της κυβέρνησης από την εφαρμογή των μέτρων, αλλά έχουμε εξαιρεθεί κατά την άσκηση των καθηκόντων μας, όχι γενικώς» δήλωσε ο υπουργός Ανάπτυξης Άδωνις Γεωργιάδης.\n«Το να βλέπουμε έναν αρχηγό κόμματος, πρώην υπουργό Οικονομικών, να λέει ‘εμένα δεν με νοιάζει τι λέει το κράτος, εγώ πάω στην Αίγινα να κάνω διακοπές’, είναι παντελώς απαράδεκτο» πρόσθεσε ο κ. Γεωργιάδης μιλώντας στον ΣΚΑΪ.\nΓια το θέμα του ταξιδιού του κ. Βαρουφάκη στην Αίγινα τοποθετήθηκε και το ΜέΡΑ 25 με ανακοίνωσή του.\nΠροηγούμενο άρθροΚορωνοϊός – Λάρισα: Πέντε νέα κρούσματα από την ιχνηλάτηση επαφών του 25χρονου\nΕπόμενο άρθροΚορωνοϊός: Η Τουρκία επιχειρεί να προωθήσει στην Ελλάδα ασθενείς μετανάστες


Πρώτη καταχώρηση: Πέμπτη, 8 Απριλίου 2010, 11:40\n(8 - 14/4)\nΗ σύζυγος υποπτεύεται – με μάλλον βάσιμες ενδείξεις - πως ο σύζυγος την απατά. Βρίσκει μία πόρνη πολυτελείας και της ζητά να προσεγγίσει τον άνδρα της σαν δόλωμα για να δει τις αντιδράσεις του. Αισθησιακό μυστήριο ή μυστηριακός ερωτισμός; Ιδού το ερώτημα. Δια χειρός Atom Egoyan με την Julianne Moore, τον Liam Neeson και ένα ξανθό ανερχόμενο αστεράκι με υπερβολικά προκλητικό βλέμμα.\nΔραματική ταινία γαλλοαυστριακής παραγωγής που αφήνει μία αχτίδα φωτός να λάμψει εν μέσω ενός θαύματος. Καθηλωμένη σε αναπηρικό καροτσάκι γυναίκα επισκέπτεται την θαυματουργό Παναγία της Λούρδης και μετά ξυπνά γιατρεμένη.\nΤέσσερις ιστορίες τέμνονται με έναν απροσδόκητο αλλά όχι και τόσο σπαρακτικό τρόπο στην Χιλή του σήμερα, της διχόνοιας, των αντιθέσεων και των πολλών προβληματικών καταστάσεων. Η προσέγγιση είναι χαμηλότονη και ακολουθεί μία σιωπή που μοιάζει συμβιβαστική. Οι κοφτερές όμως γωνίες στρογγυλεύονται τόσο εύκολα;\nΈχοντας ήδη χάσει την γυναίκα του ο Harry Brown νιώθει να τον πνίγουν η βία και τα ναρκωτικά που βρίσκονται γύρω του στο σκοτεινό, ψυχρό και απειλητικό Λονδίνο. Η δολοφονία όμως του μοναδικού του φίλου γίνεται η σταγόνα που ξεχειλίζει το ποτήρι και τον οδηγεί στον μονόδρομο της επίμονης εκδίκησης. Ο Michael Cane στον πρωταγωνιστικό ρόλο και η Emily Mortimer από κοντά. Λες να υπάρχει λόγος που η αφίσα θυμίζει έντονα James Bond;\nΤελευταία ενημέρωση: Πέμπτη, 8 Απριλίου 2010, 11:44\n«Η μουσική του λόγου»: Το 3ο Διαδικτυακό Φεστιβάλ της Εθνικής Λυρικής Σκηνής\n«Going South»: Το ταξίδι της Lorde στην Ανταρκτική σε ένα βιβλίο